Fuotbalfjild Drachtster Boys oer twa wiken wer bespylber | Omrop Fryslân (advertinsje)\nFuotbalfjild Drachtster Boys oer twa wiken wer bespylber 25 sep 2015 - 18:46\n0 reaksjes Nederlands Hjoeddeistige tastân fan it haadfjild fan Drachtster Boys - Foto: Omrop Fryslân, Andor Faber\nEardere tastân fan it fjild fan Drachtster Boys - Foto: Gijs Lokhorst\nFerslachjouwer Andor Faber mei foarsitter Gijs Lokhorst\nDrachtster Boys hopet oer twa wike de earste thúswedstriid fan it seizoen te spyljen. Dan moat it haadfjild, dat de ôfrûne tiid pleage wurdt troch larven, wer hersteld wêze. Dat tinkt foarsitter Gijs Lokhorst fan Drachtster Boys. De gemeente Smellingerlân docht der alles oan om it fjild sa gau as mooglik wer spylklear te meitsjen. Frijwilligers fan Drachtster Boys hawwe in soad drokte hân om it wedstriidskema te feroarjen, sadat safolle mooglik wedstriden trochgean koene.\nDe feriening fernimt it ek yn 'e beurs, om't der kantine-ynkomsten en yntreejilden mist wurde.\nDe earste twa thúswedstriden fan Drachtster Boys tsjin SVZW en Flevo Boys waarden ôflast, om't it fjild te bot skansearre wie troch de lytse bistjes. De earstfolgjende thúswedstriid is op sneon 10 oktober tsjin AZSV.\nKorreksje meldeLês foarTrefwurden: fuotbalDrachtster BoysfuotbalfjildlarvenView the discussion thread.Diel dit berjocht op: 25-09File yn jûnsspits Ljouwert troch ûngelok Aldlânsdyk 25-09Fuotbalje mei flechtlingen yn Harns Besjoch ek...\nStreppel: "Geen reden om wat te veranderen." Hjoed, 15:04 Hearrenfean-trainer Jurgen Streppel sil neat feroarje oan syn opstelling foar de wedstriid tsjin Heracles Almelo fan snein. Streppel seit sels dat... Oranjefroulju spylje Skotlân fan it fjild yn oefenynterlân Juster, 22:34 De fuotbalfroulju fan Oranje hawwe tongersdei yn in oefenynterlân Skotlân folslein fan it fjild spile. It waard 0-7 foar de Nederlânske froulju.... Nij trainersduo Cambuur grypt yn Juster, 13:24 It nije trainersduo fan Cambuur, Sipke Hulshoff en Arne Slot, grypt yn yn de opstelling fan de Ljouwerters foar de wedstriid fan freed, thús tsjin... Twatûzen fans by hantekeningsesje SC Hearrenfean 19 okt 2016 - 15:55 Sa'n 2000 Hearrenfean-fans hawwe lâns west by de hantekeningsesje fan de klup. Dy sesje waard woansdeitemiddei tusken twaen en trijen hâlden yn it... (advertinsje)


Imago hynstestamboek skeind | Omrop Fryslân (advertinsje)\nImago hynstestamboek skeind 08 feb 2010 - 14:38\n0 reaksjes De Fryske tophynst Rypke 321\nDe fraude mei neikommelingen fan de tophynst Rypke 321 is it petear fan de dei ûnder Fryske hynstefokkers. It imago fan it Fryske hynder is mei de fraudesaak skeind, seit fokker Age van der Zee fan Aldwâld. Hy is ek siktaris fan fokferiening Ta it Bihâld. It Frysk Hynstestamboek ûndersiket de fraude. Troch in stekproef die bliken dat in pear fôltsjes fan 2009 as neikommeling fan Rypke 321 registreard steane, mar net ôfstamme fan dizze tophynst.\nKorreksje meldeLês foarTrefwurden: argyfView the discussion thread.Diel dit berjocht op: 08-02'Woudaap-farrûte' by Terherne 08-02Pasjinten ûndersykje de soarch Besjoch ek...


Earste feemerk sûnt krisis | Omrop Fryslân (advertinsje)\nEarste feemerk sûnt krisis 29 jun 2001 - 00:00\nYn Hilaard wie freed wer in feemerk. De earste feemerk sûnt de tongblierkrisis waard holden yn de stallen fan ekspediteur Dijkstra. It gie freed allinnich om de hannel yn keallen. In 200 feehannelers fierden goed 500 keallen oan.\nIt Bûn fan Feehannelers hie it inisjatyf naam ta dizze primeur yn Hilaard. De sfear hie in soad wei fan in reuny. De lêste feemerk wie fjouwer moanne ferlyn.\nKorreksje meldeTrefwurden: argyfLês foarView the discussion thread.Diel dit berjocht op: 29-06Deade by brân yn Koatstertille 29-06Jonge bromfytsers ride gefaarlik Besjoch ek...


Database Antillianen mei net | Omrop Fryslân (advertinsje)\nDatabase Antillianen mei net 15 aug 2007 - 16:32\nDe gemeente Ljouwert mei gjin database mei Antilliaanske probleemjongeren oanlizze. Ljouwert wie al begûn mei sa'n list, mar moat dêr no fan de rjochter mei ophâlde. It oerlisorgaan Caribische Nederlanders hie in koart pleit oanspand tsjin de database. De rjochter is it mei it oerlisorgaan iens dat de Verwijs Index Antillianen, sa't de database hjit, ûnderskied makket op grun fan ras, en dat is yn striid mei de grûnwet.\nKorreksje meldeLês foarTrefwurden: argyfView the discussion thread.Diel dit berjocht op: 15-08Wurchslangen berne op Naturij 15-08Skoalle Wâlterswâld ek wer los Besjoch ek...


It kin noch krekt...\nBin ik wakker oan it twitterjen en pleats ik in moaie widget op dizze side (sjoch hjirnjonken...), wurket hy op ús kompjûter net mear. Hoe't dat kin? Ik soe it net witte. Mar it leit him oan Explorer 9, dat bin ik wol gewaar wurden. Foar de nijsgjirrigen ûnder ús: lyt.sr/tlvi8.\nSels op 'e tillefoan fan ús nije kollega wurket boppesteande widget perfekt. Moaie telefoan (ekskús, smartphone) trouwens, soe ek wol wat foar my wêze. Mar omdat it krisis is, bliuwt de telefoanponge ticht. Ik tink der boppedat oer om wer in telefoan mei in draaiskiif te keapjen, dat nijmoaderige guod ek allegearre.\nSwipe, Android, Galaxy, WhatApp en iPad wat is der mis mei in Ericafoan? (Sjoch foto hjirûnder) Sa'n tellefoan ha wie jierren hân en och, och, wat wienen wy modern! It wie in brune en net djoer, want dy brune moast it al lûke kinne fansels...\nTsja, en hoe moatte jo no mei sa'n Ericafoan belje? Tink dêr mar ris oer nei...\nPleatst: 31-08-2011 / 18:24 oere - Reagearje? - Nei boppen\nNo, dêr wie der dan. It filmpke fan ús útstapke nei it Veenpark. It wurdt sa stadichoan in hiele samling. Yn it filmpke komt ek in stofsûger foar. In stofsûger dy't my by bleaun is! Wol frappant dat ik noch wist (en it sil sa'n fjirtich jier lyn wêze dat wy thús sa'n stofsûger hienen) dat dy stofsûger in aparte namme hie, want nei wat googeljen kaam ik derachter dat ik mei de namme net fier mis siet!\nDy stofsûger spruts doetiids wol ta myn ferbylding, want hoewol it (tink ik) net mocht, ha ik der hiel wat mei ôfboarte. De stâl siet in knik yn, dus dat koe ik moai as gewear brûke en der siet ek in lange buis as helpstik by en die koe ik dan moai wer as swurd, as ferrekiker as as kanon brûke.\nEn as jo op de sûger sitten gienen, dan waard de stofsûger in soarte fan elektryske biezem en fleagen jo as Harry Potter, dat sil doe fêst in oare namme west wêze, troch de keamer. Oan't mem sei: 'Do hast him dochs beet, kinst ek wol even de flier sûgje, hast ek sa'n rommel makke...'\nPleatst: 26-08-2011 / 00:15 oere - Reagearje? - Nei boppen\nYn it foarige blog hie ik it al oer ús útstapke nei de bistetún fan Emmen. It filmpke dat dêrfan makke is, is klear. Famyljeleden kinne it fia de befeiligde side besjen.\nNo kin ik oan 'e gong mei it folgjende filmprojekt. Want ek fan ús útstapke nei it Veenpark yn Barger-Compascuum, ferline wike, is wer in filmpke makke. Dat wurdt in nostalgysk filmpke mei in heech hakke-puf gehalte. It wie ek wer in prachtige dei mei hiele moaie 'filmmominten'. Meikoarten mear, mei beweegjende bylden...\nPleatst: 22-08-2011 / 15:49 oere - Reagearje? - Nei boppen\nRêstich hè?! Op de side bedoel ik dan. Ach ja, ik gean der fan út dat de measte lêzers op it strân fan Amelân as soksawat lizze en der hielendal gjin ferlet fan ha om elke dei te lêzen dat wy alwer rêstich wekker wurden binne, hearlik ús moarnsmiel behimmele ha, dat wy wer wiidwreidich de krante lêzen ha en dat it gers fan ús natoertún ek wer kreas meand is... Boppedat ha wy ús fototastel útliend, dat in moai plaatsje fan ús fakânsjeadres sit der ek net echt yn.\nBart der dan hielendal neat yn dizze fakânsje? Jawis wol, mar de lêzers hoege fansels ek net alles te witten, wy genietsje folop en it is ek wolris goed om de kompjûter út te litten en bygelyks nei de radio te harkjen. It giet derom wei! Elke middei hâldt Klaas Jansma ús op 'e hichte fan de formule ien fan de wettersport. Teminsten sa neamde Frits Wester it skûtsjesilen. Hy siet okkerdeis yn de salonboat Gaasterlân om syn ferslach te dwaan fan in dei skûtsjesilen.\nKlaas die it mar mâl juster, doet de Raerder Roek yn oanfaring kaam mei de Lytse Lies. Dan bin ik slop! Klaas flokte der benei oer doe't skipper Kalsbeek in flater makke en de Lytse Lies net foar gean liet. Dan kinne jo suver de radio wat sachter sette, dan giet it derom wei. Mar dat makket it skûtsjesilen ek wer moai. Net om dy grutte boaten dy't earne yn Fryslân op it wetter omdobberje, mar om it kommentaar fan Klaas, de Theo Koomen fan Omrop Fryslân.\nNet iens sa'n gekke ferliking fan Frits Wester. By de IFKS ha se ek sokke moaie nammen, krekt as by de Formule 1. Tony Brundel, Delmer Los, Siebo Zijsling en Jilles Bandstra. As jo sokke nammen heare, dan is it krekt as fleane se yn in Ferrari as in Mclaren oer de Sleattemermar. It is suver wat in antyklimaks as jo dan heare dat se oan it roer sitte fan de Lytse Lys, de Grutte Pier, de Striidber en de Lonneke...\nEn wy ha sneintemiddei o sa'n moai útstapke makke nei it Noorder Dierenpark yn Emmen. It waar wie wat reinich, mar neffens ús mobile buienradar soe it nei twaen droech wurde. En dat kloppe. It wie prachtich droech waar foar in middei dierentún. It bliuwt in moai park dêr't fan alles te belibjen is. Sa as dy moaie flinter dy't by Hidde Wilko op 'e jas sitten gie. Wy wienen der hielendal stil fan en wy wienen allegearre fol oandacht. Hidde Wilko hie it sels net iens yn 'e gaten, mar wy fûnen it allegearre prachtich!\nAbrupt kaam der in ein oan. Om't wy ien en al each hienen foar de flinter, hienen wy net yn 'e gaten dat de bernewein op 'e loop gie. Mei in grutte gjalp jaagden wy net allinne de flinter fuort, mar spatten wy ek nei de bernewein, dy't in tal meters fierder it 'oerwâld' yn sketten wie.\nLetter komt der foar de famylje noch in moai filmferslach fan dizze gesellige reis. Trouwens ek in moaie IFKS-namme: Hidde Wilko oan it helmhout fan de Bûnte Flinter...\nSjogge jimme dat frjemde plaatsje boppe-oan dit stikje? Ek dêr bin ik mei oan it pielen west. It is in saneamde QR-koade. Jo komme se hieltyd faker tsjin. Jo kinne sa'n koade skenne mei de mobile telefoan en dan krije jo in ferwizing nei bygelyks in webside. Jo kinne ek sels sokke koades meitsje. Boppesteande koade kin ek skent wurde en dan komme jo as fansels op dizze side telâne. Aardich soks en ek in moaie fakânsje ferdivedaasje...\nPS. Jimme tinke miskien: hy hat it fototastel dochs útliend? Kloppet, mar dizze foto is makke fan it filmpke dat meikoarten yn premiêre giet...\nPleatst: 16-08-2011 / 20:59 oere - Reagearje? - Nei boppen\nIt sil trouwe lêzers fêst opfallen wêze: allegearre lytse oanpassingen op de side. Omprutse, sa kinne wy it ek wol neame, want as jo ien kear oan 'e gong binne, ûntdekke jo allegearre wer oare aardige tapassingen.\nSa is der no in diel fan 'e side ôfskerme mei in wachtwurd en is de makker fan dizze side oan it twitterjen slein. Ach ja, de moderne tiid sille wy mar rekkenje. Wa wit dat der de kommende dagen noch mear oanpast wurdt. It is fakânsje en mei sok reinich waar kinne jo moai kompjûterje...\nPleatst: 09-08-2011 / 21:56 oere - Reagearje? - Nei boppen\nHet ging mal...\nYnienen in hiele hurde wyn. In hiele driigjende loft en alles wappere en klappere. It wie ek sa wer oer. It die bliken dat der flak by ús in wynhoas oerkaam wie. Ut Ternaard wei seagen se de hoas oer it lân lûken. (Sjoch filmke) Ternaard leit noardlik fan Hantum en it filmke lit in byld rjochting Hantum sjen. De kommentator seit dat Wybe en Gepke mar even belle wurde moatte en dy wenje by ús yn 'e strjitte yn it hûs fan âld buorlju dy't no yn Foudgum wenje. Krekt in bytsje súdliker fan Hantum.\nIt tafal wol, dat it hûs fan dy âld buorman, de famylje Boersma, wol troffen is troch de wynhoas. Op Omrop Fryslân is âld buorman syn ferslach te hearen. Lokkich is Hantum der goed foar wei kaam, en lokkich yn ús buordoarpen allinne mar materiele skea. Dêr rêdt, sa as Frederik seit, Interpolis him wol mei...\nBy ús is fierders alles goed. Wy hienen net echt yn 'e gaten dat it noch sa slim wêze soe...\nPleatst: 06-08-2011 / 23:29 oere - Reagearje? - Nei boppen\nNo, de hage is derôf (en de pispotten ek) in nuver gesicht, strak knipte hagen mei de bleate sketten fan de buorlju dy't der boppe út stekke. Mei opset sin ha ik gjin foto makke, fierstente kreas. Hie ik it juster oer in folle kontainer? No, it binne der fiif folle jiskesekken wurden. De kontainer koe it net mear yn. En dan binne de âlderwetske grize jiskesekken in útkomst!\nDy steane no achter it hokje út te rêsten fan it deryn propjen fan de túnman. En steane te wachtsjen op it langskommen fan de jiskeauto. Dizze wike is de grize kantainer oan de beurt, dat mei fjirtjin dagen kinne de sekken mei. Hoe? Gewoan, oan 'e dyk wachtsje dat de griene kontainer lege is en dan hurd in sek deryn leegje. Finne de sjauffeurs altyd oh sa aardich. Mar wy ha ús reinigingsrjochten betelle, dat se kinne sa'n oanbod net wegerje...\nIt hat even duorre foardat alles oan kant wie en ús tún der hast Ingelsk útseach, want ik ha in praatsje hân mei al myn trije buorlju! De twa dy't njonken ús wenje en de achterbuorman. Dy achterbuorman klaget altyd. Ik hoech mar mei in skoffel it hok út te kommen as hy raast alwer. Moat dat no buorman?! Dat mei in praatsje besykje ik him wat op 'e lije side oan te kommen yn de hope dat hy stil is as de hageskjirre as de meanmasine begjint te ratteljen.\nOars hie ik sân oere wol klear west. Mar mei al dy oer-de-hage praatsjes waard it wol njoggen oere. Ja sels in âld buorman kaam noch even del op syn fyts. Hy kin mar gjin ôfskie nimme fan ús gesellige strjitte sille wy mar rekkenje.\nDat de tún kin wer in pear wiken mei, op nei it folgjende fakânsjeprojekt...\nPleatst: 03-08-2011 / 01:09 oere - Reagearje? - Nei boppen\nIt is dochs ivich sûnde om de hage te knippen. Ynearsten is hy moai grien en jout hy in echt Gaasterlân-gefoel. En twad sit hy fol mei de moaie wite Spoekeblommen. (Haagwinde)\nDizze plant hat in hiele protte moaie Fryske nammen: de Falblom, it Haachklokje, de Klokjeblom, de Pispôt, de Reidklimmer de Reidroas en de Romerblom. Wy binne oars net sa pispotterich, mar it stiet dochs echt yn it wurdboek! En dan te betinken dat guon dit túch fine. En it stiet op dizze side op it tredde plak fan de meast ferfelende túchsoarten. Nuvere minsken binne der dochs mei harren moaie betontunen fol jiskerige fjoerkuorren en hippe terrasmeubels fan de Karwei.\nHawar, moarn kinne de buorlju dy't harren ergerje oan al dit moaie grien, wer blierhertich sykhelje en sit ús griene kontainer wer hielendal fol.\nNeffens dizze side tinke de Maori út Nij Seelân dat dizze plant helpe kin by it ferwurkjen fan trauma's dy't oprûn binne yn de skoalletiid. Miskien it tip foar âld learlingen? Sil ik dan mar even wachtsje mei it knippen? Ik kin se fansels ek plukke en droegje litte en dan der mar in ladderich bakje tee fan sette. Mmmm...\nPleatst: 01-08-2011 / 16:13 oere - Reagearje? - Nei boppen


Weppers tiisdei 16-11 – SDS\nDe útnoeging fan de ledengearkomst fan 1-12-2010 kinne jim hjir sjen. Op de wurklist is te sjen hokker bestjoerslid, ferlingd, ferlit en nij komt.\nSDS 2 is ferline wike op de foto kommen mei sponser Bootsma fan Bouwbedrijf Bootsma fan Turns.\nJûn wurkje wij de topskoarderslist wer bij. Sa at it no liket steane de doelpuntenmakkers Fan SDS 1 fan sneon der net bij. Dat krije je at nimmen de muoite dwaan wol om it troch te jaan oan ús. Ek de list op Voetbalnoord wurdt net bijwurke at wij de doelpuntenmakkers net trochkrije.\nTanksij Immie, Enne, Skelte, Jacob en Dooitze witte wij no dat Jacob van Wieren skoard hat. De oare wie in e.d.\nKommende tongersdei 18 november is der wer klaverjassen yn de kantine. It begjint om 19.30 oere.\nHarsens derby (333)\nDizze spiler fan Napoli makke yn blessuretiid de winnende goal tsjin Cagliari en gie hielendal út syn dak. Wy tinke al dat der lykas Hampie de folgende dei hielendal op bêd of of de bank trochbrocht hat mei in sere rêch:


Sina Papierstroopje Miljeufreonlike natuerlike kleur make-up kosmetyske organisator fabryk en leveransiers | Changlin\nPapieren strie pûde Miljeufreonlike natuerlike kleur make-up kosmetyske organisator\nMateriaal: Papieren strie Gewicht: 41g\nGrutte: L51 * W9,5 * H10sm Sluting: Rits\nBerteplak: GUA, CN Haven: Shenzhen\nFoar papierwoven materiaal hawwe wy twa haadmateriaal papier strie materiaal en raffia. Dizze twa materialen wurde faak brûkt yn in protte sektoren.\nFrom it uterlik, raffia gers en papieren strie liket net oars te wêzen, mar it wie allinich op 'e fisy, raffia gers op' e hânsel is heul glêd, soms fielt it as it gefoel fan in soarte fan plastyk, en papier gers is d'r allinich ien hurde oanrekking, papieren strie is in heul algemien materiaal mei goedkeape kosten, wylst raffia-gers folle bettere taaiheid hawwe dan papieren strie, net bang foar wetter, sterker.\nAs de produksje fan papieren strie of raffia gjin libben mear hat, kinne se wurde skieden yn it ôffalferwurkingproses en dan weromstjoerd wurde nei de pulpmûne om te pulpjen en te feroarjen yn oare papierprodukten.\nDe trekker is itselde materiaal as it lichem. De heule tas is natuerlik en foldocht oan 'e' miljeufreonlike 'omjouwings. De beklaaiïng is dun katoen dat wurdt recycled en beskermet guod deryn.\nFolgjende: Miljeufreonlike kosmetyske tas organisator ritsepûdsje mei tossepuller


Kollum Archives - Pagina 15 van 21 - de Moanne\nPublisearre op zaterdag, 7 september 2013\nKAREN BIES – De alderleafste susters en dokters wurkje yn it sikehûs fan Drachten. Ik ried jim allegear oan om jo dêr ris in dei opnimme te litten. Net mei in aaklike sykte fansels, mar foar in lytse yngreep. By my wie it in operaasje oan de foet. It like my ta dat pleatslike ferdôving […]\nPublisearre op donderdag, 8 augustus 2013\nHENK WOLF – “Dy auto gong fet hurd!” en “dy broek is echt fet hip!” By jonge Friezen is ‘fet’ it nije ’tige’. It is bûn oan leeftyd. Myn oarehelte is 33 en kin it noch krekt op in natuerlike manier brûke. Ik bin 40 en ik krij it net ta de strôt út. Ik […]\nPublisearre op dinsdag, 16 juli 2013\nKAREN BIES – Yn de twadde klasse fan de middelbere skoalle koene wy kieze tusken Latyn en Frysk. Ik keas Frysk, omdat ik ûnnoazelwei tocht dat ik dêrmei fierder komme soe. En dat it handiger wie om foar in libbene taal te kiezen as foar in deadenien. Jo sjogge wat dêr fan kommen is. Ik […]\nKategory Dossier, Frysk yn it ûnderwiis, Kollum, Taal\nPublisearre op maandag, 15 juli 2013\nKAREN BIES – De boppeseal fan Hotel Reekers op ’e Jouwer, in kreakjende houten flier, tl-buizen dy’t de dochs al bleke pubergesichtsjes ûnferbidlik yn it ljocht setten. De famkes stiene links, de jonges rjochts en dan rôp dûnslearaar Piet de Boer: ‘Vandaag kiezen de dames een heer!’ Dan wie it saak om op dyn spesjaal […]\nPublisearre op maandag, 8 juli 2013\nJAN FOLKERTS – De dream fan in bloeiend plattelân, dêr’t lokkige en sûne minsken yn harmony mei harsels, mei de natoer en mei harren meiminsken libje, is in dream fan alle tiden. We sjogge dy dream werom yn de propaganda fan totalitêre rezjyms, dêr’t laitsjende en sûnreade boeren it nôt rispje foar de gloarje en […]\nThat nigger is a fucking retard\nPublisearre op vrijdag, 14 juni 2013\nHENK WOLF – Wa’t de Fryske ferzje fan Facebook brûkt, kin it wurdsje leuk oanklikke as in berjocht him wol oanstiet. Op de websites fan de Afûk is it wurd ‘leuk’ heel wat kearen te finen. Foar guon Friezen is dat in griis. It ferset tsjin nije wurden kin heel lang duorje. Skriuwadviseur Jan Renkema […]\nKAREN BIES – ‘Ze zijn zich rotgeschrokken in Friesland,’ seit Annechien Steenhuizen kalm. It is in dei neidat it rapport fan de KNSB en NOC*NSF útlekt is nei de NOS. Ja Annechien, wy leine sa lekker te koesen, ûnder it matras lei de 50 miljoen al klear, feilich opburgen foar as it safier wie. Mar […]


Noarmen binne in needsaak as it giet om advertinsjes foar online advertinsjes en maten foar oprop oan aksje. Noarmen kinne publikaasjes lykas uzes ús sjabloanen standardisearje en derfoar soargje dat de yndieling advertinsjes befetsje sil dy't advertearders al oer it net hawwe makke en teste. Mei't Google Adwords de master foar advertinsjepleatsing is, dikteert de prestaasje fan beteljen per klik oer Google de sektor. Advertinsjegraden mei bêste prestaasjes op Google Leaderboard - 728 piksels breed by 90 piksels heech Halve pagina -\nLiveSite fan vCita nimt alle muoite mei it ynstellen fan ôfspraak, online betellingen, kontaktbehear en sels dokumint te dielen en set it yn in prachtige dia op jo webside. Wichtige skaaimerken fan LiveSite troch vCita Contact Management - Fange kliïntynformaasje en streamline har dialooch mei jo team. Mei de webinterface kinne jo kontakten beheare, ynsjoggen krije, kliïnte-ynteraksje folgje, reagearje en folgje mei elk apparaat. Jo kinne sels clientkommunikaasje, notifikaasjes en herinneringen automatisearje.


Loa - Wikipedy\nIn stânbyld fan 'e loa Legba.\nLoa of lwa (fan it Frânske lois, "wetten") binne de geasten fan 'e voodoo fan Haïty en Louisiana. Hja wurde ek wol mystères ("mystearjes") of invisables ("ûnsichtberen") neamd. Loa funksjonearje as tuskenpersoanen tusken de minskheid en Bondye, de almachtige skepper (fan it Frânske bon Dieu, "de goede God"). Oars as ingels en hilligen wurde loa lykwols troch de oanhingers fan voodoo net inkeld oanbean, mar tsjinne. Se wurdt allegearre foarsteld as ûnderskate wêzens mei har eigen foarkarren en ôfkearen, eigen hillige ritmes, lieten, dûnsen, rituële symboalen en ferearing. Oars as dat wol tocht wurdt, binne loa sels lykwols net godheden; se binne ôfhinklik fan 'e ôfhâldige, fiere himelgod Bondye.\nIt leauwe yn loa komt fuort út it synkretisme fan 'e natoerreligyen fan 'e Fon, Éwé, Jorûba en oare folken út West-Afrika en Sintraal-Afrika, dy't as slaaf nei Haïty brocht waarden, mei it roomsk-katolisisme fan harren blanke, Frânske eigners. Oarspronklik wiene de loa wierskynlik natoergeasten of foarâlden dy't fereare waarden, mar yn 'e tiid fan 'e slavernij waarden se lykslein mei beskate kristlike hilligen. Sa hat Legba, ek bekend as Papa Legba, skaaimerken fan sawol de apostel Petrus as Lazarus fan Betanië oannommen. It synkretisme wurke ek de oare kant út, en sa kin it dat yn 'e Haïtiaanske voodoo beskate roomske hilligen ta loa wurden binne. Foarbylden dêrfan binne Filomena, de aartsingel Michael, de apostel Judas en Jehannes de Doper.\nYn rituëlen wurde de loa oproppen troch in houngan (preester), mambo (preesteresse) of bokor (tsjoender of heks) om offers te ûnfangen en fersiken yn te willigjen. De loa arrivearje op it plak fan ferearing troch in 'hynder' (leauwende) te 'bestiigjen' (besetten). De leauwende dy't troch de geast beset wurdt, hjit yn it Haïtiaansk-Kreoalsk in chwal (útspr.: "sjwal"), fan it Frânske cheval ("hynder"). De chwal wurdt dan "beriden" troch de loa, wat útmûnje kin yn in gewelddiedich barren wêrby't de chwal yn it wylde wei om him hinne slacht of op 'e grûn falt en stupen kriget. Guon loa, lykas Ayizan, steane derom bekend dat se harren 'hynders' tige kalm 'bestiigje'.\nGuon loa fertoane, as se in chwal 'beride', troch de dieden fan 'e chwal tige opmerklik hâlden en dragen, dêr't se oan weromkennen wurde kinne. Dêrby kin it gean om it uterjen fan spesifike wurden of it dwaan fan spesifike dieden. Sadree't men wit hokker loa oft men foar jin hat, kinne de juste symboalen oerlange wurde. Sa kriget Erzulie Fréda bgl. in glês rôze sjampanje, wurdt se besprinzge mei it juste rûkersguod en wurde har chwal har juwiellen omdien; Legba kriget syn gongelstôk, strieën hoed en piip; en Baron Samedi, dy't oer it algemien plat oer de flier falt, wurdt troch de leauwenden klaaid as foar in begraffenis.\nAs de loa iten krigen hawwe en tsjinne binne, en mooglik help of rie oan 'e leauwenden jûn hawwe, ferlitte se it plak fan ritueel. Guon loa kinne yn dat stadium fan it ritueel tsjinnich wurde; de guédé steande der bgl. om bekend dat se altyd noch ien kear smoke of noch ien ekstra drankje hawwe wolle. It is de taak fan 'e houngan of mambo om 'e geasten yn sokke gefallen yn 'e stringen te hâlden, en harren fuort te bonsjoeren as se genôch hân hawwe.\nDe loa binne yndield yn in grut tal nanchons (fan it Frânske nations, "naasjes"). De wichtichsten dêrfan binne de rada, petro, nago, kongo en guédé.\nDe rada of radha binne oer it algemien âlder, en in soad fan 'e geasten fan dy nanchon komme út it Afrikaanske Keninkryk Dahomey (no Benyn). It binne foar it meastepart wettergeasten, en in soad rada wurde dan ek tsjinne mei wetter. Harren tradisjonele kleur is wyt. Se wurde ek wol omskreaun as 'koel', yn 'e sin dat se folle minder agressyf binne as de petro. Bekende rada binne Legba, Loco, Ayizan, Damballa, Ayida-Weddo, Erzulie Fréda, La Sirène en Agwé.\nDe petro, pethro of petwo binne in stik fjurriger as de rada, en dogge har by gelegenheid foar as agressyf en oarlochssuchtich. Hja wurde assosjearre mei de Nije Wrâld en mei Haïty yn it bysûnder. Harren tradisjonele kleur is read. Bekende petro binne Ezili Dantor en Met Kalfu (fan Maître Carrefour, "Master Krúspunt").\nDe nago komme oarspronklik út 'e gerjochtichheid fan 'e Jorûba, yn wat no súdwestlik Nigearia en súdlik Benyn is. Ta dizze nanchon hearre in soad fan 'e ogoun-loa.\nDe kongo komme oarspronklik út it streamgebiet fan 'e rivier de Kongo, yn Sintraal-Afrika. Ta dizze nanchon hearre ek it grutte tal simbi, in soarte fan sub-nanchon. In bekende kongo is Marinette, in agressive en tige freze froulike loa.\nDe guédé, ghede of gede binne de geasten fan 'e ferstoarnen, dy't tradisjoneel oanfierd wurde troch de baronnen (Baron La Croix, Baron Samedi, Baron Cimitière en Baron Kriminel) en troch Maman Brigitte. Oer it algemien binne de guédé lûdroftich en ûnfatsoenlik (hoewol selden wier misledigjend), en hâlde se fan seks en willemeitsjen. Om't harren libben al dien is, hawwe se neat mear om bang foar te wêzen, en dêrom wolle se faak sjen litte hoe'n bytsje oft harren noch deare kin. Yn earetsjinsten kin dat him uterje troch it iten fan glês of rauwe silypipers, of troch it besprinzgjen fan gefoelige lichemsdielen mei sily-rum. Harren tradisjonele kleuren binne swart en pears.\nUntfongen fan "https://fy.wikipedia.org/w/index.php?title=Loa&oldid=966572"\nLêst bewurke op 17 jun 2019 om 21.53


Mediapeal yn isolearromte GGZ | Omrop Fryslân (advertinsje)\nMediapeal yn isolearromte GGZ 05 jan 2011 - 23:03\n0 reaksjes Sûnt koart hinget der yn de separearromte, de isolearromte, fan in klinyk fan de GGZ Fryslân op It Hearrenfean in mediapeal. Op in yn de muorre ynboud skerm kinne pasjinten ynformaasje krije oer de behanneling en de begelieding. Op it skerm kinne pasjinten fierder ek TV sjen en spultsjes dwaan. Op dizze wize moat it ferbliuw yn de separearromte wat nofliker wurde.\nKorreksje meldeTrefwurden: argyfLês foarView the discussion thread.Diel dit berjocht op: 06-01Soad problemen troch de izel 05-01Manmachtich foar Sintrale As Besjoch ek...


Slobodan Milošević - Wikipedy\nSlobodan Milošević (Syrillysk: Слободан Милошевић) (Požarevac, 20 augustus 1941 — De Haach, 11 maart 2006) wie in Servysk politikus en wie yn it tiidrek 1989 oant en mei 2000 presidint fan Servje en letter fan de republyk Joegoslaavje. Hy stoar yn De Haach, dêr't er om syn misdieden yn de Joegoslaavje kriich foar syn proses wie. Krekt foar syn dea hie er oan it kriich tribunaal frege om yn Moskou behannele te wurden yn in kardologyske klinyk, mar it tribunaal karde syn fersyk ôf.\nSlobodan wie de twadde soan fan de famylje Milošević. Syn âlden wienen Montenegrinen. Slobodon fielde him lykwols mear Servysk, oars as syn broer, dy't warber wie yn de polityk yn Montenegro. Syn beide âlden dienen harsels tekoart. Syn heit skeat himsels yn 1962 del, syn mem hong harsels yn 1974 op.\nYn 1959 waard Slobodan Milošević lid fan de kommunistyske partij. Hy studearre rjochten oan de universiteit fan Belgrado. Yn 1984 waard er partijlieder foar de ôfdieling Belgrado. Yn 1987 waard er partijlieder fan de dielsteat Servje en 1989 waard er presidint fan de dielrepublyk Servje. By de earste frije ferkiezings sûnt de Twadde Wrâldkriich waard Milošević op 'e nij keazen as presidint mei 65 persint fan de stimmen. Yn it ramt fan de 'antyburokratyske revolúsje' hefte er as de autonome status fan de gebieten Kosovo en Vojvodina op. Op 28 juny 1989 hold er syn taspraak by 600e betinking fan de Slach op it Lysterfjild, de saneamde Amselfjild-taspraak.\nSloveenje krige nei 10 dagen kriich mei Servje syn ûnôfhinklikens. Foar Milošević bestjutte Sloveenje net folle, omdat der hast gjin etnyske Serven wennen. Dat wie oars yn Kroaasje, dêr't 650.000 Serven wennen. Dêr waard fûl fochten yn Vukovar en yn de krajina's. Kroaasje en Sloveenje ferklearren harsels yn 1991 ûnôfhinklik. Dêrnei folge Bosnje en Hersegovina. Linkedewei waard it Albaneeske ferset út Kosovo wei hieltyd grutter. Yn 1992 begûn de kriich tsjin Bosnje en Hersegovina. Milošević besocht Bosnje en Hersegovina, dêr't 40% moslims, 32% Servjers en 17% Kroaten wennen, op te dielen mei de Kroatyske presidint Tudjman. Dat plan mislearre. Troch militêre druk út it westen einige de kriich mei Bosnje en Hersegovina mei it Ferdrach fan Dayton.\nYn de njoggentiger jierren fan de 20e iuw waard it skeel tusken de Albaanjers en de Servyske minderheid yn Kosovo hieltyd slimmer. Yn 1996 kaam it ta in wapene konflikt tusken it Kosovaarsk Befrijdingsleger (UÇK) en de Servyske polysje. Troch de stipe fan de NAFO oan de Albanezen yn Kosovo en de ferhûddûke hâlding fan Milošević begûn yn 1999 de Kosovo kriich. Kosovo kaam ûnder it bestjoer fan de Feriene Naasjes, mar hearde formeel noch by Servje. Dat hat Slobodan Milošević skeind. By de presidintsferkiezings fan 24 septimber 2000 wie de winst as gefolch fan fraude tawiisd oan Milošević. Nei lange protesten en grutte demonstraasjes en in folksopstân op 2 oktober 2000, moast Milošević belies jaan as presidint fan Servje.\nYn 'e maitiid fan 1999 waard Milošević troch it Ynternasjonaal Joegoslaavje-tribunaal oanklage foar kriichsmisdieden en misdieden tsjin it minskdom. Op 1 april waard Milošević yn Belgrado pakt.\nKeppling om utens[bewurkje seksje | boarne bewurkje]\nOfbylden dy't by dit ûnderwerp hearre, binne te finen yn de kategory Slobodan Milošević fan Wikimedia Commons.\nOpfrege fan "https://fy.wikipedia.org/w/index.php?title=Slobodan_Milošević&oldid=982654"\nPresidint fan Servje\nPersoan oanklage foar misdieden tsjin de minsklikheid\nServysk persoan fan Montenegrynsk komôf\nDizze side is it lêst bewurke op 4 jan 2020 om 19.09.


Slachtoffer siket automobiliste | Omrop Fryslân Skip to main content\nSlachtoffer siket automobiliste 02 des 2006 - 17:30\n0 reaksjes In jonge út Dokkum besiket mei help fan in oprop yn de Dokkumer Krante de frou te finen dy't him mei de auto oanriden hat. It ûngelok barde yn july yn de wyk De Koailannen. Earst like Dirk Sietse inkeld mar blauwe plakken te hawwen. Mar it weefsel stoar ôf en no hat er in tumor yn 'e skonk. Nei trije gemokueren moat de skonk ek noch amputearre wurde. De jonge wol no dat de fersekering fan de frou de kosten betellet.\nKorreksje meldeLês foarTrefwurden: argyfView the discussion thread.Diel dit berjocht op: 02-12Douwe de Vries twadde yn Assen 02-12Kasino Ljouwert iepene Besjoch ek...


Ekstra stipe foar programmearring kulturele aktiviteiten | It Nijs\nseptimber 9, 2021 08:15\nKulturele ynstellingen yn de provinsje Fryslân lykas poppoadia, teäters, musea, film- en doarpshuzen kinne meikoarten foar harren programmearring ekstra stipe oanfreegje. Ut de regeling, ‘Programmeringsimpuls culturele activiteiten Fryslân’, ûnderdiel fan it twadde provinsjale pakket om der wer boppe-op te kommen, komt trije ton beskikber foar it programmearjen fan aktiviteiten yn koroanatiid. De regeling giet op 15 septimber iepen en rint oant en mei 15 desimber 2021.\nKoroana hat in grutte en bliuwende ynfloed op de leefberheid en de kulturele sektor. In soad kulturele aktiviteiten binne hieltyd wer opskood of ôfsein, en de ein fan de needhelp komt yn sicht. De programmearringsregeling wol de oanbieders fan kulturele aktiviteiten yn harren wichtige rol temjitte komme.\nDe regeling rjochtet him op lytse en middelgrutte oanbieders. Troch it finansjele risiko op it mêd fan programmearjen te ferleegjen, moat it, wylst der rekken holden wurde moat mei de koroanamaatregels, finansjeel mooglik wurde om kulturele aktiviteiten oan te bieden. De regeling moat bydrage oan in heterogeen oanbod, dêr’t lytse, minder bekende of eksperimintele aktiviteiten ek by boekt wurde.\nDe programmearringsregeling makket diel út fan ‘Lok op 1. No & Moarn’, it twadde helppakket yn koroanatiid. Dat hat mei-inoar € 10 miljoen beskikber foar kultuer, gastfrijheidsekonomy en leefberheid. Yn ’e mande mei de subsydzjeregeling ‘Kleine cultuurinitiatieven Fryslân’ (foar Fryske makkers) moat de programmearringsregeling yn koroanatiid foar in ekstra ympuls oan de kulturele sektor soargje. Der kin in bydrage oanfrege wurde foar losse aktiviteiten, mar ek foar in searje fan aktiviteiten. It subsydzje wurdt takend op folchoarder fan ûntfangst fan de oanfragen.\nDINGtiid jierferslach 2020 Plannen foar Oerol 2021 Keramykmuseum Prinsessehof presintearret grutte útstalling oer Korea Nije eksposysje fan Jan Mankes o/m 26 septimber yn Museum Belvédère Mei de Fryske popsealen op fytstocht troch de provinsje Afûk ferbrekt him mei reklame foar Taalkaravaan Genoside yn West-Fryslân? (besprek Nij Frisia)


Viglius fan Aytta « Frysk Deiblôch\nPosts Tagged ‘Viglius fan Aytta’\nWinner bêste Fryske jongereinblôch!\nPosted by André Looijenga on 16/10/2011\nJawis, ik haw wûn!\nFan’e middei waard yn Harns de priis foar it bêste Fryske jongereinblôch útrikt. Fansels bin ik tige bliid hjirmei! Erkenning en lof binne goed foar jins selsbetrouwen, en erkenning foar soks aparts as jins literêre besyksels hielendal. Geweldich, en nochris: tankewol!\nIk koe lykwols net by de priisútrikking wêze, om’t ik yn dizze hjerstfakânsje al in reis nei Frankryk ynplend hie. Dat ik waard fan’e middei skille wylst wy yn Besançon yn’e sieten op in smel eilantsje yn’e rivier de Doubs. Fan dat eilantsje ôf wie ik yn Harns yn it Heerenlogement te hearen.\nIt is oars in prachtige stêd, dit Besançon, mar dêr sil ik skylk wol mear oer skriuwe. It hat sels noch in konneksje mei Viglius fan Aytta…\nFoar no in soad lêswille mei myn, bekroande, blôch!\nSnein, sechtjin oktober 2011.\nPosted in blôch | Tagged: blochpriis, Viglius fan Aytta | 2 Comments »\nOp’e syk nei Viglius\nPosted by André Looijenga on 12/04/2011\nÔfrûne simmer reizge ik yn Fryslân en yn België tafallich lâns oantinkens oan de grutste Fries (fan’e sechtjinde ieu): Viglius ab Aytta Zuichemus. Viglius (1507-1577), dy’t opgroeide yn Swichum, humanist, jurist, riedshear fan Karel V en Filips II. Hy siet yn’e Geheime Rie te Brussel, yn’e Grutte Rie fan Mechelen, wie foarsitter fan’e Rie fan Steate, en boppedat ek proast fan’e Sint-Baafskatedraal yn Gint. Viglius wie in betûft netwurker en holp ek it Fryske netwurk om him hinne oan moaie putsjes yn keninklike tsjinst. Sa fier koene je it doe skoppe mei it Latyn en in humanistyske oplieding…\nYn Swichum stiet noch de tsjerke dêr’t Viglius syn omke Bernardus Bucho pastoar wie. Op’e ein fan syn libben stifte Viglius dêr it Aytta-Godshûs, in gasthûs foar de âlderein. It gebou stie om 1900 hinne noch oerein, mar waard fertutearze ôfbrutsen ynstee fan restaurearre. Inkeld de tinkstiennen binne bleaun. Der stiet op:\nOpus Hoc Viglius zuichemus ab / Aijtta fundauit et procurante Gerbrando / eius fratre exædificatum existit\nDit wurk hat Viglius Swichumer fan Aytta stifte en, wylst syn broer Gerbrand foar it bouwen soarge, oprjochte.\nDe tsjerke fan Swichum is oan’e bûtenkant oars sûnt de tiid fan Viglius fan Aytta net in soad oan feroare:\nDoe’t ik in wike as wat letter yn Gint wie, seach ik yn ien fan’e súdlike strielkapellen fan it koar fan’e Sint-Baafs Viglius syn grêf. Ús Viglius nimt dêr in hiele kapel yn beslach. It muoit my dat ik doe net, tsjin’e regels yn, dochs foto’s makke haw. Viglius hat dêr in trijelûk delsette litten, mei op’e bûtenkant fan it rjochterlûk fan dit triptyk himsels biddend as domproast. Dêrtsjinoer in mânske swarte stien mei in lange Latynske ynskripsje oer Viglius syn libben en wurk.\nBy it útgean út’e katedraal foel my noch op dat op al it houtwurk by de doar nôtskeaven stiene: it wapen fan de Aytta’s.\nIn pear dagen earder wiene wy yn Leuven. Oan’e Naamsestraat stiet dêr noch it College van de Korenschoof, it Viglius-College, dat Viglius fan Aytta stifte hat foar studinten út Fryslân. Koart nei syn dea makke de reformaasje dat de measte Friezen net mear yn it katolike Leuven studearje woene. Noch gjin tsien jier letter hie Fryslân yn Frjentsjer syn eigen universiteit. It kolleezje bleau bestean, mar waard júst bedoeld foar studinten út it re-katolisearre Gint dêr’t Viglius oan’e Sint-Baafs ferbûn west hie.\nDe Aytta-nôtskeaf is op’e foto net hiel dúdlik boppe de yngong te sjen. Tsjintwurdich wurdt it kolleezje troch de universiteit Leuven net mear brûkt.\nTiisdei, tolve april 2011.\nPosted in Skiednis, Tsjerken | Tagged: Belzelân, Gint, Latyn, Leuven, sechtjinde ieu, Swichum, Viglius fan Aytta, ynskripsjes | 2 Comments »


CAO foar provinsje-amtners | Omrop Fryslân (advertinsje)\nCAO foar provinsje-amtners 31 maaie 2010 - 16:29\n0 reaksjes Der leit in CAO-akkoart foar de amtners\nDe fakbûnen en provinsjes hawwe in akkoart berikt oer in nije CAO. Nei moannen fan ûnderhanneling binne se it no iens wurden oer in leansferheging fan 2% yn twa jier tiid. Dêrneist krije de amtners yn juny ek nochris in ienmalige útkearing fan 0,5%. Sûnt febrewaris fierden de amtners aksje foar in nije CAO. Se fregen om in leansferheging fan 1,5% yn ien jier tiid, wylst de provinsjes fêsthâlde woene oan de nulline.\nKorreksje meldeTrefwurden: argyfLês foarView the discussion thread.Diel dit berjocht op: 31-05Gjin seppelins boppe it Waad 31-05Kulinêre Alvestêdetocht út ein Besjoch ek...


Jûn komme alle leden fan SDS wer bijelkoar om te praten oer it gean en stean fan SDS. Der trede bestjoersleden ôf en der komme nije bestjoersleden yn byld. Dit is de wurklist foar jûn en dy wykt op punt 11 wat ôf fan de Treffer-publikaasje. 20.00 oere begjint it.\nDe mannen fan SDS 5 (op Lieuwe Meijer nei) sitte alle dagen út te sjen nei it ferslach fan Ternaard 3 – SDS 5. Sij freegje harren ôf at de wepmasters it efterútholden ha. Of soe it sa wêze dat de skriuwer noch net oan it skriuwen west hat. Mocht dat sa wêze is it foarútsjoch net goed hawwe wij fernommen: sneon wiksel en 90 minuten waarmdrave.\n1ste perioade 2de klasse\nJusterjûn is Balk BCV spile. It is 1-1 wurden. BCV moat nei mei 6-0 winne fan ONT om de perioade te pakken. Oars is Balk perioade kampioen.\nHarsens derby (601)\nBy Ajax fûnen sy him net goed genôch as jim snappe wat ik Bodul…….


Corneille - Wikipedy\nGuillaume Cornelis Beverloo, better bekend as Corneille, (Luik, 3 july 1922 - Auvers-sur-Oise (Île-de-France), 5 septimber 2010) wie in Nederlânske Cobra-skilder.\nKatfûgel, yn 2001 setten yn Heerhugowaard by it stasjon. In identyk byld stiet ek by it Cobra Museum yn Amstelveen\nCorneille wie foar it meastepart autodidakt, mar folge keunstkursussen oan de Amsterdamse Akademy, tusken 1940 en 1942. Yn 1946 hold hy yn Grins syn earste eksposysje.\nEarst sterk beynfloede troch it wurk fan Picasso, makke hy him yn 1948 hjirfan los en kaam by de Cobra-beweging; hy is dêrfan mei-oprjochter, tegearre mei ûnder oaren Karel Appel, Jan Nieuwenhuys en dy syn broer Constant Nieuwenhuys.\nYn 1950 ferhuze Corneille fan Amsterdam nei Parys. Dêrnei reizge hy meardere kearen nei oare dielen fan de wrâld: Noard-Afrika, Noard-Amearika, de Antillen en Súd-Amearika. Dizze reizen bepale tige de aard fan syn wurk. Lyryske eksposysjes yn in waarm en nuansearre koloryt drukke syn spontane emoasjes út. Sûnt 1960 foel hy werom op figurative keunst, wêrby't froulju, fûgels, blommen en personaazjes faak ûnderwerp binne.\nCorneille blykte medio 2005 noch like warber as eartiids, ek al waard der berjochte dat hy "depressyf" wêze soe. Sels beweart er dat skilderjen gjin hobby of wurk is, mar earder in ropping. Oant syn dea hie er syn atelier yn Parys. Besikers woe er meastentiids net oer de flier hawwe. Yn 2006 is in rekordbedrach betelle fan € 215.000 foar in skilderij fan Corneille.\nHy makke de lêste jierren in minne tiid troch; hy siet sa't it liek yn in ynrjochting en waard (neffens in troch syn frou lykwols tsjinsprutsen berjocht) ûnder kuratele steld troch syn frou en soan, omdat hy jild ferkwânsele hawwe soe, feroarsake troch in manyske-depresje. Corneille's freonen en galeryhâlders beweare lykwols dat syn húshâlding him opslute litten hat omdat se jild woenen. Yn juny 2007 like hy der wer boppen-op te wêzen; hy wie persoanlik oanwêzich by de iepening fan in tentoanstelling yn it CoBrA-museum yn Amstelveen.\nSyn keunstwurk Au sein de désert, il y a encore de la place pour les yeux (1949) hat by in feiling yn Kopenhagen (2006) € 281.000 opbrocht. Noch nea earder is foar ien fan syn wurken sa'n bedrach betelle.\nCorneille hat ek libbensgrutte skulptueren makke. Syn wurk 'Le Bateau de L'espoir' waard yn 1993 ferkocht foar HFL 70.000 en is tsjintwurdich in mannichfâld fan dat bedrach wurdich.\nCorneille op Artcyclopedia mei diverse links\nOfbylden dy't by dit ûnderwerp hearre, binne te finen yn de kategory Corneille fan Wikimedia Commons.\nUntfongen fan "https://fy.wikipedia.org/w/index.php?title=Corneille&oldid=944363"\nLêst bewurke op 26 jan 2019 om 22.57\nDizze side is it lêst bewurke op 26 jan 2019 om 22.57.


Hantekens moatte op papier | Omrop Fryslân (advertinsje)\nHantekens moatte op papier 18 mrt 2008 - 15:47\n0 reaksjes de inisjatyfnimmers fan Vroeg op Stap\nIt boargerinisjatyf fan Vroeg op Stap sil de Twadde Keamer net helje. Dat hat Johan Remkes tiisdei yn Den Haach sein. Hy is foarsitter fan de kommisje dy't giet oer boargerinisjativen. Der binne 120.000 digitale hantekens, wylst der 40.000 skriftlike wêze hiene moatte. De CDA-fraksje yn de Keamer hat yntusken it foarstel oernommen en wol it ûnderwerp no sels op it aljemint bringe yn de Twadde Keamer.\nKorreksje meldeLês foarTrefwurden: argyfView the discussion thread.Diel dit berjocht op: 18-03Ferplicht mei bus nei Sparta 18-03'Brêge wol iepen middeisskoft' Besjoch ek...


Winst foar Drachtster Boys | Omrop Fryslân (advertinsje)\nWinst foar Drachtster Boys 28 jan 2012 - 17:25\nFjochtsjend tsjin degradaasje hat Drachtster Boys sneon thús de earste oerwinning fan it seizoen pakt. Op eigen fjild wûnen se mei 3-0 fan Oranje Nassau. De Drachtsters begûnen sterk oan de wedstriid. Jelle Teitsma sette syn ploech foar rêst op in moaie 2-0 foarsprong. Yn de twadde helte tekene Jan Stoker foar de 3-0. In foarsprong dy't de ploech fan Jan van Raalte net mear út hannen joech. In moaie opstekker foar de Drachtsters dy't noch altyd op it lêste plak stean.\nKorreksje meldeLês foarTrefwurden: fuotbalDrachtster BoysView the discussion thread.Diel dit berjocht op: 28-01ONS ferliest fan Staphorst 28-01Harkemase Boys wint mei 1-0 Besjoch ek...


Akkoart:minder besunigje omrop | Omrop Fryslân Skip to main content\nAkkoart:minder besunigje omrop 12 okt 2013 - 12:44\nDe koarting fan hûndert miljoen op de publike omroppen giet mei de helte fan tafel. Dat stiet yn it begruttingsakkoart dat freed sletten is. Dat soe mooglik ek betsjutte dat de koarting op de regionale omroppen de helte minder wurdt. Omrop Fryslân-direkteur Jan Koster giet derfan út dat de Fryske omrop dêrmei net twa, mar ien miljoen besunigje moat. Hy fynt dat noch altyd fierstentefolle, seker no't media-steatssekretaris Dekker oanjûn hat dat Omrop Fryslân gjin aparte status krijt, op basis fan de Fryske taal.\nKorreksje meldeLês foarTrefwurden: besunigingsOmrop FryslânbegruttingView the discussion thread.Diel dit berjocht op: 12-10Monumintemerk yn Ljouwert 12-10Oprop: ferlet fan boufakkers Besjoch ek...


Dokkumer stoflike rêsten út midsiuwen opnij begroeven | It Nijs\nmaaie 29, 2021 08:46\nOp tongersdei 27 maaie binne troch de gemeente Noardeast-Fryslân op it Suderbolwurk yn Dokkum minsklike rêsten út de Midsiuwen opnij begroeven. De stoflike rêsten kamen oan it ljocht by graafwurksumheden oan De Merk yn 2017 oant mids 2018 yn Dokkum. De Merk is oanwiisd as beskerme archeologysk ryksmonumint mei’t ûnder de hjoeddeiske Merk noch rêsten fan in kleaster mei abdijtsjerke en toer lizze. De grûn is ek iuwenlang as begraafplak brûkt.\nBy in koarte plechtichheid yn oanwêzigens fan ûnder oaren boargemaster Johannes Kramer fan de gemeente Noardeast-Fryslân, meiwurkers fan MUG Yngenieursburo en fertsjintwurdigers fan histoaryske ferieningen út de regio is in hast folslein bonkerak yn de autentike kiste beïerdige. En der binne yn twa pas oanbrochte grêfkelders ferskate bonken yn in bonkegrêf byset. Stienhouwerij Hutting yn Ljouwert hat spesjaal in stien makke mei dêrop in gedicht fan Dirk Rafaëlssoan Camphuysen dy’t op itselde begraafplak leit. De dielen fan grêfstiennen dy’t de op de Merk fûn binne, binne brûkt yn in mozayk op de dekplaat.\nIt folsleine skelet is troch saakkundigen ûndersocht. It blykt te gean om in frou fan 56-61 jier. Hja wie likernôch 1,61 grut en hie in protte lichaamlike brekmen. Dy wiene foar in part it gefolch fan de minne hygiënyske omstannichheden út dy tiid en minne fieding. Gemeentlik dichter Geart Tigchelaar skreau spesjaal foar de gelegenheid in gedicht: ‘Salang’t de wyn’. Tigchelaar droech dat by de plechtichheid foar.\nIt bonkerak en de bonkerêsten wurde begroeven op it begraafplak oan it Suderbolwurk yn Dokkum. Doe’t der tsjin de ein fan de achttjinde iuw mear ynsjoch kaam yn it belang fan hygiëne as it om begraven gie, waard úteinlik net mear yn de tsjerke begroeven, lykas earst wenstich wie. Yn 1830 waard it begraafplak oan De Merk tichtmakke en fan befluorring foarsjoen. Der waard nei in begraafplak bûten de stêd socht. Dat waard úteinlik oan it Suderbolwurk. Yn 1833 waard it begraafplak ophege mei grûn dy’t fan de wâlen besiden de Aalsumerpoarte en de Grutte Dwinger kaam. Sawol lofts as rjochts fan it middenpaad waarden goed 500 grêven úttekene. Der binne doe ek 160 beammen op de bolwurken en om de dwingers hinne plante.\nYn 1981 waard dat begraafplak renovearre en waarden âlde en stikkene grêfstiennen romme. De grêfstiennen dy’t no noch oanwêzich binne, stean meastal net mear boppe de plakken dêr’t de persoanen dy’t derop fermeld stean begroeven waarden. Op it rjochter part wiene eartiids – noch folle mear – grêven fan foaral earmere Dokkumers mei houten krusen. Dy grêven binne no ferdwûn.\nMochten der yn ’e takomst by graafwurksumheden om de Merk of earne oars yn ’e stêd mear bonkerêsten fûn wurde, dan sille dy yn ’e grêfkelders op it begraafplak oan it Suderbolwurk lein wurde.\nNije ympuls foar stêd Sleat Offisjele iepening jubileumjier Steateseal Last Post-blazers yn Blauhûs, Greonterp, Westhim en Wolsum


Ein oan lêste mobile bank | Omrop Fryslân (advertinsje)\nEin oan lêste mobile bank 19 feb 2007 - 11:15\n0 reaksjes Tenei net mear even nei de ridende bank...\nIt lêste mobile Rabobankkantoar fan Fryslân hâldt op te bestean. Yn april hâldt de Rabobank fan it Hearrenfean der mei op. It mobile kantoar hat dan 22 jier bestien. Neffens de direksje fan de bank makken der noch mar inkele tsientallen klanten gebrûk fan. De bus fan de bank kaam ûnder mear yn Jorwert, Jirnsum, Raerd, Hilaard en Aldehaske. Klanten fan de bank moatte no tenei nei in grutter doarp mei in Rabobankfestiging.\nKorreksje meldeTrefwurden: argyfLês foarView the discussion thread.Diel dit berjocht op: 19-02CDA: drankmisbrûk oanpakke 19-02Harnzer argyf nei Hannemahûs Besjoch ek...


George Orwell - Wikipedy\nGeorge Orwell (parsefoto)\nechte namme Eric Arthur Blair\nberne 25 juny 1903\nberteplak Motihary, Yndia\nstoarn 21 jannewaris 1950 (46 jier)\nsjenre Roman, satire. essay\ntema's Dystopy, kaairoman\nwurk(en) Animal Farm, Nineteen Eighty-Four\njierren aktyf 1928–1950\nGeorge Orwell (Motihary, 25 juny 1903 - Londen, 21 jannewaris 1950), wiere namme Eric Arthur Blair, wie in Britsk skriuwer em sjoernalist.\nBlair waard berne yn Yndia, as soan fan de Skotske Richard en Ida Blair. Doe't er ien jier âld wie naam syn mem him mei nei Ingelân dêr't er op in typysk Ingelske wize grutbrocht waard.\nHy tsjinne fan 1922 ôf fiif jier by de plysje in Birma, oant er it ymperialisme net mear oansjen koe. Yn 1933 keas er it pseudonym George Orwell, in ferwizing nei it Ingelske lânskip: "George" is Sint Joaris, de beskermhillige fan Ingelân; "Orwell" is de rivier de Orwell yn Suffolk, dy't er ien fan de moaiste plakken fan Ingelân fûn. Yn de Spaanske boargeroarloch focht Orwell mei yn de Ynternasjonale Brigade, dêr't er slim ferwûne by rekke.\nYn 1936 troude er mei Eileen O'Shaughnessy. It pear adoptearre in soan, Richard Horatio Blair. Yn dy tiid krige Orwell ek mear súkses as skriuwer, en yn 1944 skreau er syn bêste wurk, Animal Farm ('Bistepleats'), dat yn 1945 útkaam. It boek is in satire, skreaun as in oanklacht tsjin it Stalinisme. Yn datselde jier ferstoar syn frou by in operaasje.\nYn 1948 skreau er it boek dêr't er it meast ferneamd mei wurden is, Nineteen eighty-four ('Njoggentsjin-fjouwerentachtich'). It beskriuwt in takomstige, totalitêre wrâld, dêr't de minske folslein troch de steat oerhearske wurdt. It jiertal "1984" woe net sizze dat Orwell foar dat jier sa'n takomst foarseach; it wie gewoan "1948" mei twa sifers oarsom. It boek kaam út yn 1949. Yn de hjerst fan dat jier troude er op 'e nij, mei Sonia Brownell. Op 21 jannewaris 1950 ferstoar George Orwell oan tuberkuloaze.\nOrwell syn wurk[bewurkje seksje | boarne bewurkje]\nTa betinken fan George Orwell\nMimesis yn 1984 fan George Orwell\n"Wy binne de Deaden" troch Wyndham en Orwell\nOpfrege fan "https://fy.wikipedia.org/w/index.php?title=George_Orwell&oldid=1002670"\nIngelsk polityk skriuwer\nBritsk skriuwer yn it Frânsk\nBûtenlânsk frijwilliger yn de Spaanske Boargeroarloch


PORCELAIN stud earringsSTUD stud earringsEARRINGSCeramic stud earringsporcelain stud earringsearrings, stud earringshandmade stud earringsin stud earringsmy stud earringssmall stud earringsMelbourne stud earringsstudio. stud earringsStoneware stud earringsfired stud earringsand stud earringsunglazed. stud earringsHypoallergenic stud earringsstainless stud earringssteel stud earringsbacks. stud earringsThe stud earringsperfect stud earringsmonochrome stud earringsjewellery stud earringsaccessory! stud earringsEach stud earringspair stud earringsis stud earringsunique stud earringsand stud earringsmay stud earringsvary stud earringsslightly stud earringsfrom stud earringswhat's stud earringspictured. stud earringsFragile! stud earringsHandle stud earringswith stud earringscare. stud earringsMay stud earringsbreak stud earringsif stud earringsdropped. stud earringsWash stud earringswith stud earringsa stud earringsdamp stud earringscloth stud earringsand stud earringswater.Five stud earringsdifferent stud earringsdesigns stud earringsto stud earringschoose stud earringsfrom stud earrings(see stud earringsdropdown, stud earringschoose stud earringsL-R).Size: stud earringsApprox stud earrings10-12mm stud earringsdiameter stud earrings(.6").\ncolored rhinestones, Vintage Art Deco Style Large Floral Colored Rhinestones Hair Clip


BunnyStudio: Fyn profesjonele Voice-Over-talint en fier jo audioprojekt fluch en maklik út | Martech Zone\nMoandei, july 26, 2021 Moandei, july 26, 2021 Douglas Karr\nIk bin net wis wêrom't immen har laptopmikrofoan oansette en in ferskriklike baan dwaan sil mei in profesjonele fideo as audiotrack foar har bedriuw. In profesjonele stim en soundtrack tafoegje is goedkeap, ienfâldich en it talint dat der is is geweldig.\nWylst jo yn 'e ferlieding kinne wêze om in oannimmer op te sykjen op elk oantal mappen, BunnyStudio is streekrjocht rjochte op bedriuwen dy't profesjonele audio-assistinsje nedich binne mei har audio-advertinsjes, podcasting, filmtrailers, fideo, tillefoansysteembehearders, as oare audioprojekten. Se biede tagong ta tûzenen freelance stimakteurs yn meardere talen dy't foarôf kontroleare binne.\nDe side biedt jo de mooglikheid om te filterjen en te freegjen oer it talint dat se hawwe foar voiceovers, skriuwen, fideo, ûntwerp, of sels transkripsje. Jo kinne der foar kieze om it talint dat jo fine te boeke, ien te akseptearjen dy't it projekt fluch kin omdraaie, of sels in wedstryd kin útfiere tusken in pear voice-over talinten, sadat jo de winner sels kinne kieze! Selektearje gewoan de tsjinst, de taal, en it oantal wurden yn jo skript en jo binne ree om te gean:\nBlêdzje foarbylden oer stimmen - Sykje de databank fan stimakteurs, kontrolearje har foarbylden, en selektearje de ien dy't it bêste past foar jo projekt.\nTsjinje jo projektynformaasje yn - Stjoer jo projektynformaasje. Hoe mear detail jo kinne leverje, hoe better se jo behoeften kinne begripe.\nUntfange jo brûkbere stim oer - Goedkarre en downloade jo klear te brûken, kwaliteitsbehearde spraak oer of freegje in revyzje oan.\nIk hie it platfoarm yn it ferline brûkt mei wat wurk (se hiene eartiids bekend as VoiceBunny) en kaam hjoed werom om in nije voice-over te krijen foar ús podcast, Martech Zone fraachpetearen. Binnen in oere hie ik in perfekt útfierde voice-over dy't ik no brûke yn myn folgjende ôflevering.\nHjir is de yntro fan de podcast:\nHjir is de podcast -outro:\nSide-oantekening ... de snelheid fan dat weromkommen wie wierskynlik omdat it in lyts projekt wie mei minder dan 100 wurden ... Ik leau dat har snelheid-opsje minder dan 12 oeren is op de measte projekten.\nIt platfoarm lit jo ek jo eigen wurkbank bouwe fan voice-over talint dat jo earder hawwe brûkt en opnij wolle brûke ... in geweldige funksje foar bedriuwen dy't wat konsistinsje wolle behâlde foar har audiobranding!\nIt platfoarm biedt ek in API foar bedriuwen dy't voice-over en audio postproduksjeprojekten wolle opnimme yn har produkt as tsjinst. En, foar grutte organisaasjes, kinne jo kontakt opnimme mei BunnyStudio foar projekten as tsjinsten mei hege folume dy't spesifike formaten of komplekse leveringen nedich binne.\nBestel jo stim no no!\nBekendmakking: Ik bin in filiaal fan BunnyStudio.\nTags: audioaudio bewurkjeaudio postproduksjeaudio transkripsjebunnystudiodubbingfilm trailer stimfilm trailer voiceovermeartalige stim oertelefoan systeem begeliederpodcast yntropodcast outropodcastingpost-produksjetranskripsjeoersettingstim akteursstimme oervoicebunnyvoiceover\nHoe kinne jo in zoomgearkomste brûke om in gast op ôfstân op jo podcast op te nimmen yn aparte spoaren


Seldsume grutte trap yn 'e boerekoal by Warkum spot - Omrop Fryslân\n27 desimber 2021, 18:49 • 2 minuten lêstiid\nOp it Griene strân by Warkum sit in seldsume grutte trap. De fûgel is ôfkomstich út in briedprojekt yn Dútslân.\n© Ilse Hooijmeijer\nOm't der yn de jierren 90 yn Dútslân noch mar 57 eksimplaren wiene, is der in beskermingsprojekt opset en binne briedgebieten ôfrastere. Yntusken is it oantal dêrtroch groeit nei sa'n 300 fûgels. Yn 1997 is de lêste wylde grutte trap yn Nederlân sjoen. Yn 2010 is der ek ien út it Dútske programma yn Noard-Brabân spot.\nJos Hooijmeijer hat de fûgel snein opsocht. "Hy is net hiel skou, hear, we stienen op sa'n 100 meter", fertelt de Koudumer. De fûgel sit yn 'e boerekoal en neffens Hooijmeijer bliuwt hy dêr nei alle gedachten ek noch wol even sitten. "Der is genôch boerekoal. Hy siket in plak om te oerwinterjen, dus dat kin salang dy boerekoal der noch stiet."\nHooijmeijer docht mei heechlearaar trekfûgelekology Theunis Piersma al jierren ûndersyk nei de fûgelstân yn Súdwest-Fryslân, mar dan benammen nei de skries. Dat hy no sa ticht by hûs in grutte trap sjen koe, wie hiel bysûnder.\n"Ik ha him wol al yn Spanje en Eastenryk sjoen." Dat wiene wol echt wylde fûgels. Dat dit eksimplaar hjir bedarre is, komt neffens Hooijmeijer troch it waar. It waard kâlder yn Dútslân, dus is hy wierskynlik nei it waarmere Westen flein. "En doe kaam de Iselmar, dat is in soarte fan barriêre."\n15 pestisiden fûn yn Eastermarder fjildmosken: "Dêr skrikke je gewoan fan" Ringe strânljip op It Amelân wiist út dat fûgel hast 34 jier âld wie Omrop TIP: Skriezelibben by Fryslân DOK


Befeiligers oppakt foar geweld | Omrop Fryslân (advertinsje)\nBefeiligers oppakt foar geweld 23 aug 2006 - 13:46\nDe plysje yn Rotterdam hat trije Friezen oanhâlden fanwege iepenlike geweldpleging. De meiwurkers fan in befeiligingsbedriuw soene in man (26) sa slim mishannele hawwe, dat er letter oan syn ferwûnings ferstoar. Neist de Friezen binne ek in ynwenner fan Arnhim en immen út Mookhoek oanhâlden. In Ljouwerter is neffens de plysje tsjûge. It slachtoffer soe troch it lint gien wêze. Hy waard net goed doe't de befeiligers him oanhâlden\nKorreksje meldeLês foarTrefwurden: argyfView the discussion thread.Diel dit berjocht op: 23-08Frouljus-PC Weidum begûn 23-08Haadtrainer kuorbal hâldt op Besjoch ek...


Friezinne âldste Nederlanner | Omrop Fryslân (advertinsje)\nFriezinne âldste Nederlanner 16 nov 2010 - 16:20\n0 reaksjes Frou Draaisma mei boargemaster Crone, yn april 2010\nGeertruida Draaisma (108) út Ljouwert is sûnt ferline wike de âldste ynwenner fan Nederlân. Dat wie fou Van Dijk-Meindersma út Peize, mar sy is ferline wike stoarn. Frou Draaisma wie mei har 108 jier al de âldste ynwenner fan Fryslân, mar is dat no ek fan hiel Nederlân. Frou Draaisma is yn 1902 berne yn Makkum en wenne in grut part fan har libben yn Den Haach. Sûnt fyftjin jier wennet se yn wyksoarchsintrum De Hofwijck yn Ljouwert.\nKorreksje meldeTrefwurden: argyfLês foarView the discussion thread.Diel dit berjocht op: 16-11De Friesland lansearret Kiemer 16-11Boarne kowe-TBC yn Eksmoarre Besjoch ek...


Provinsje wol bettere beskerming: "Ek Fryslân kwetsber foar kriminaliteit" | Omrop Fryslân\n15 jun 2021 - 18:18\nEk Fryslân is kwetsber foar ynfloed fan kriminelen op oerheidsorganisaasjes lykas de provinsje, sa warskôget kommissaris fan de Kening Arno Brok. It personiel op it Provinsjehûs wurdt frege dêr skerper om te tinken.\nEk Fryske oerheden binne kwetsber foar ynfloed fan kriminelen:\nAs it om de ynfloed fan kriminelen op it iepenbier bestjoer giet, tinke in soad minsken oan it suden fan it lân. Mar dat is net terjochte, sa fynt Brok. De provinsje is hjir ek ferbûn mei in iepen mienskip dêr't ek wolris minsken omrinne dy't de wet net neilibje.\nIt is wol sa dat der yn it suden al langer stranger op tasjoen wurdt oft de organisearre misdied ek saken foarinoar krijt by it bestjoer fan in provinsje of gemeente. Dêrtroch krije je ek it effekt dat dy kriminaliteit him ferpleatst: je sjogge no ek hjir hieltyd mear laboratoaria dêr't drugs produsearre wurde.\nBy de gemeenten wurkje se al langer mei de wet BIBO. Dêrby kin der in fergunning wegere wurde as der in slimme fertinking is dat der ferkearde saken barre. By de provinsje wolle sy no it eigen personiel ek opskerpje mei praktykfoarbylden om foar te kommen dat der bygelyks in miljeufergunning ôfjûn wurdt oan ien dy't kriminele aktiviteiten ûndernimt.\nBoppe wetter helje\nMar it kin ek gean om in pleats dy't de provinsje oankeapet, dy't lang leech stiet en dêr't nei ferrin fan tiid in himpkwekerij yn fûn wurdt. Ien en oar wurdt yn 'e mande dien mei de gemeenten en Wetterskip Fryslân. Ek de plysje en justysje dogge mei. Brok ferwachtet dat mei it strangere tafersjoch saken boppe wetter komme dy't net doge.\nplysje gemeente provinsje justysje wetterskip kriminaliteit\nFryske muzykferieningen komme mei drum battle-fideo op Make Music Day


Column Fedde Dijkstra: Ik wyt it net - Leeuwarder Courant\nColumn Fedde Dijkstra: Ik wyt it net\nFedde Dijkstra. FOTO LC\nFedde Dijkstra •\n7 juni 2019, 06:16 • Opinie\nIk lijd aan dyspoëzie, ik heb geen benul van gedichten, skreau columniste Sylvia Witteman yn de Volkskrant . Tafallich wie der al in gedicht dat har rekke hie, mar dat wie blykber de útsûndering dy’t de regel befêstigje moast.\nNo meie je yn in column op persoanlike titel fan alles sizze wat je al of net miene, dat is in grut part fan de aardichheid. Dêrom mei ik ek sizze, dat foaral har meidieling sels tsjûget fan ûnbenul. Jo kinne bygelyks ek roppe ‘Ik ha gjin ferstân fan boeken’, mar dat is in frijwat ûnsinnige opmerking. Hokker boeken ha jo it oer? Hoesa gjin ferstân fan?\nWat wolle je eins, as je sizze dat je gjin doel oer poëzij hawwe? Sjen litte dat je nofteren fan aard binne en dat je gjin enerzjy fergrieme oan teksten dy’t net puer saaklik binne, miskien? Of wolle je gewoan de loaie lêzer op ’e lije side komme?\nPoëzij is net yn it foarste plak wat om benul fan te hawwen. Foar de Poalske dichteresse Wislawa Szymborska lei de kearn fan it dichterskip krekt yn de wurden ‘ik wyt it net’. Diktators, fanatisy en demagogen, dat binne minsken dy’t wítte, en se hawwe genôch oan wat se witte. Se wolle foaral net méár witte, want dat soe de krêft fan har argumintaasje ôfswakje, sei Szymborska yn 1996 doe’t se de Nobelpriis krige.\nMar elke kennis dy’t gjin nije fragen opropt, wurdt deade kennis, ferliest de temperatoer dy’t it libben nedich is. Dêrom binne de wurdsjes ‘ik wyt it net’ my sa nei, sei de dichteresse. Dichtsje is foar har in ûndersyk sunder ein. In dichter besiket mei elk gedicht in antwurd te jaan, mar sadree’t er in punt set hat, begjint er te twiveljen.\nDichtsjen, sa besjoen, is foaral sykjen. En de lêzer giet mei op de syktocht, net ûnderweis nei in punt, mar heechút nei in komma – miskien wurdt er wol wei tusken de rigels of yn in spaasje. (Sa, hjir binne wy de Wittemannen wol kwyt.)\nKomme jo yn de kunde mei in dichter dy’t jo leaver nét folgje wolle op syn of har syktocht, dan is der grif wol in oaren, dy’t tichter by jo manier fan sykjen, sizzen, tinken en twiveljen komt. Der binne safolle dichters – jo meie gewoan jo eigen foarkar folgje, krekt as by muzyk. Der binne grif ek minsken dy’t úthâlde dat se gjin benul fan muzyk hawwe. Stront yn ’e earen, sis ik dan mar. Ek dôve minsken ha wol in gefoel by muzyk.\nIt moaie fan poëzij is dat der hieltyd mear fan komt, om út te kiezen. En dat der tagelyk hieltyd mear yn oersetting beskikber komt. Ek yn it Frysk, aldergeloks. Twa wike lyn waard yn it Melklokaal op it Fean Ryzji yn it Frysk presintearre. Eeltsje Hettinga hat in kar út de gedichten fan de Russyske ‘poète maudit’ Boris Ryzji (1974-2001) ferfryske.\nOft er dat goed dien hat, kin ik min beoardielje – ik ha net folle ‘benul’ fan Russysk. Mar wy meie bliid wêze dat er it dien hat en dat er ús sa tichterby it rêstleaze sykjen fan Boris Ryzji brocht hat. Tryater-lieder Ira Judkovskaja, dy’t in pear fersen yn it Russysk foarlies, ûnderstreke it belang fan oersettings lykas dizze.\nWat is poëzij eins? Szymborska wist it ek net. ‘Op deze vraag is al / Menig weifelend antwoord gegeven. / Maar ik weet het niet en daaraan houd ik me vast / als aan een reddende leuning.’\nColumn Fedde Dijkstra: Eurofyzje\n24 mei 2019, 06:24\nColumn Fedde Dijkstra: Yarragh\n10 mei 2019, 07:30\nColumn Fedde Dijkstra: Send in the clowns\n26 april 2019, 06:00


Jeffrey Wammes wint rjochtsaak | Omrop Fryslân (advertinsje)\nJeffrey Wammes wint rjochtsaak 06 mrt 2012 - 12:13\n0 reaksjes Nederlands Jeffrey Wammes wint rjochtsaak\nJeffrey Wammes - Foto: Omrop Fryslân\nJeffrey Wammes wint rjochtsaak\nJeffrey Wammes hat fan de rjochtbank yn Zutphen gelyk krigen yn it koart pleit tsjin gymnastykbûn KNGU. De KNGU wie te betiid mei de foardracht fan Epke foar de Olympyske Spelen, sa seit de rjochter. De KNGU droech yn jannewaris net Wammes, mar Epke Zonderland foar.\nWammes luts de rjochtsjildichheid fan dat beslút yn twivel. Neffens Wammes hat hy as iennichste oan alle kwalifikaasje-easken foldien. Hy fynt dat it bûn him net oan de eigen regels hâlden hat.\nDe útspraak betsjut net dat Jeffrey Wammes no automatysk oanwiisd wurdt foar de Olympyske Spelen yn Londen. De rjochter fynt dat de KNGU pas in foardracht dwaan kin nei ôfrin fan alle kwalifikaasjewedstriden. As Zonderland by gjin fan dy wedstriden foarmbehâld oantoant, soe Wammes nei de Olympyske Spelen gean moatte. As Zonderland wol foarmbehâld sjen lit moat it KNGU in motivearre kar meitsje tusken de twa sporters, sa ornearret de rjochter. Omdat Wammes gelyk krigen hat fan de rjochter moat de KNGU de proseskosten betelje.\nKorreksje meldeLês foarTrefwurden: Epke ZonderlandrjochtsaakJeffrey WammesKNGUView the discussion thread.Diel dit berjocht op: 06-03Jier sel easke foar berneporno 06-03Portena nimt Spooren BV oer Besjoch ek...\nKaravaneigeners spanne rjochtsaak oan tsjin plan Nobel 19 okt 2016 - 12:30 Achttjin karavaneigeners op karavanpark Ambousen yn Hollum op It Amelân spanne in rjochtsaak oan. Se hoopje dat se it plan fan eigener Theo Nobel... Fryske cyberkrimineel bliuwt fêstsitten 18 okt 2016 - 16:26 De 35-jierrige Fryske fertochte fan cyberkriminaliteit moat yn alle gefallen noch in pear moanne fêstsitten bliuwe yn it belang fan it ûndersyk.... Epke Zonderland docht mei oan krystshow 12 okt 2016 - 19:41 Turner Epke Zonderland docht yn desimber mei yn The Christmas Show yn de Ziggo Dome. Neffens de organisaasje yn in rol dêr't we him noch nea yn... Fjouwer fersoarchsters Alliade fjochtsje ûntslach oan 03 okt 2016 - 7:56 Fjouwer âld-meiwurkers fan soarchgroep Alliade stappe nei de rjochter om harren ûntslach oan te fjochtsjen. Dat skriuwt De Telegraaf. De... (advertinsje)


No ek in Fryske effektebeurs | Omrop Fryslân (advertinsje)\nNo ek in Fryske effektebeurs 16 feb 2003 - 00:00\nStudinten fan de Noordelijke Hogeschool yn Ljouwert hawwe foar in learprojekt in Fryske Effektebeurs oprjochte. Mar no hawwe se lijen mei de Autoriteit Financiële Markten. Dy hâldt tafersjoch op de beurzen. De AFM wie net op de hichte steld fan de Fryske beurs.\nOan it learprojekt dogge 110 studinten mei. Der binne acht bedriuwkes opset, dêr't yn prinsipe elkenien oandielen fan keapje kin. It projekt duorret oant july dit jier.


PC's stellen yn Frjentsjer | Omrop Fryslân (advertinsje)\nPC's stellen yn Frjentsjer 24 sep 2013 - 12:00\nBy in ynbraak yn in wenning oan de J.G. Suurhofstrjitte yn Frjentsjer binne tiisdeitenacht ferskate kompjûters en gameconsoles stellen. De dieven kamen der yn troch in doar yn it bedriuwspart fan de wenning. De eigner, in 46-jierrige Frentsjerter, ûntduts de stellerij de moarns. Hy hat oanjefte dien.\nKorreksje meldeLês foarTrefwurden: ynbraakkompjûterstellenView the discussion thread.Diel dit berjocht op: 24-09Druverispinge 2013 liket knap 24-09Buggy handich foar stellerij Besjoch ek...


Prager yn Eastenrykse seleksje | Omrop Fryslân (advertinsje)\nPrager yn Eastenrykse seleksje 28 apr 2006 - 16:26\nThomas Prager is selektearre foar de nasjonale seleksje fan Eastenryk. De 20-jierrige middenfjilder fan SC Heerenveen spile oant no ta foar jeugdteams fan Eastenryk. Prager spilet al fjouwer jier foar de Fryske klub. De lêste trije wedstriden stie er yn de basis.\nEastenryk spilet 23 maaie in oefenynterlân tsjin Kroatië. Yn 2008 binne de Europeeske Kampioenskippen yn Eastenryk en Switserlân.\nKorreksje meldeLês foarTrefwurden: argyfView the discussion thread.Diel dit berjocht op: 28-04Mancadans foar 't lêst te sjen 28-04Frjentsjer hâldt goed jild oer Besjoch ek...


Midden-skoalle en hege skoalle yntervionsprogramma's\nFoar Educators Basjes\nWat binne guon middelbere skoallen en hege skoalle yntervionsprogramma's?\nYntervinsje is in wichtich ynstrumint wurden foar tsjinstferlienende learlingen dy't wittenskiplik benammen yn lêzen en / of math stribje. School yntervionsprogramma's binne tige populêr yn basisskoallen, mar wat oer middelbere skoalle en hege skoalle? De wierheid is dat de âlder de studint is, hoe makliker it wurdt om in studint te krijen dy't efter achter op skoalnivo stiet. Dat betsjut net dat skoallen gjin yntervionsprogramma's hawwe moatte moatte foar har middelbere skoallen en learlingen fan 'e learlingen.\nDizze programma's moatte lykwols de middelbere skoalle / hegeskoalle kulturearje dêr't motiveare studinten de helte fan 'e slach wurde. Motivearjende learlingen sille liede ta ferbetterjen en groei yn alle gebieten fan akademisy.\nIt is wichtich om te begripen dat wat wat foar ien skoalle wurket, kin net wurkje yn in oar. Elke skoalle hat syn eigen kultuer yndield troch in protte eksterne faktoaren. Principals en leararen moatte gearwurkje moatte om út te finen hokker aspekten fan in programma tapast wurde oan 'e unike situaasje fan' e skoalle. Mei dat yn 'e tinken ûndersiikje wy twa ferskate middelbere skoallen / heule skoalle yntervionsprogramma's. Se waarden ûntwurpen om de learlingen te motivearjen om akademysk te heljen om de learende studinten wat folle nedich te helpen te helpen\n8e oere / sneonskoalle\nPremise: De measte studinten wolle net ekstra tiid yn 'e skoalle brûke. Dit programma is rjochte op twa primêre groepen fan learlingen:\nDy learlingen steane ûnder it nivo's fan nivo's yn it lêzen en / of math\nDy learlingen dy't faak net fertelle of wikselje yn wurk\nDit yntervinsjeprogramma is ûntwikkele mei ferskate strategyen om dizze learlingen te helpen. Dat binne ûnder oaren:\nOanlieding fan learlingen om kompleet of mislearre assigningen te foltôgjen\nMeitsje ekstra helpferliening oer opdrachten\nMeitsje ekstra tiid om folsleine opdrachten te foltôgjen wannear't in studint net fûn is\nBouwen lêzen en mathfeardens sadat in studint te meitsjen foar stateproblemen\nIt yntervinsjeprogramma moat rûn wurde troch in lês-spesjalist of sertifisearre learaar en kin holden wurde yn 'e "8e oere," of in direkte útwreiding fan' e skoalledei dy't elke dei hinne rint. Learlingen kinne ek meidwaan oan dizze yntervinsje troch in samling skoalle te tsjinjen. Dit is net bedoeld as studintedisipline, mar as akademyske help foar sukses. Elk fan 'e fjouwer komponinten is ûnderbrutsen:\nOanlieding fan learlingen om komplekse opdrachten of fereaske opdrachten te foltôgjen\nElk studint dy't yn in net kompleet of in nul draait, soe ferplicht wurde om in 8e oere de dei oan te tsjutten dat de opdracht fûn waard.\nAs se op 'e dei de opdracht foltôge, dan krije se folsleine kredyt foar dy opdracht. As se lykwols net op 'e dei foltôgje, moatte se op' e rin fan 'e 8e ieu tsjinhâlde, oant de opdracht folslein is en dêryn ynrjochte. De studint soe allinich 70% kredyt krije as se it dy net opnimme. Elke ekstra dei nedich om in opdracht te foltôgjen soe ek oan de rekkening oan in sneonskoalle taheakje as oanjûn yn punt 4.\nNei trije fermissende / net-komplekse opdrachten, dan kin de maksimum in studint op skoalle op in eventuele ûntbrekkende / ûnfolsleine oanbesetting folgje 70%. Dit soene studinten striderje dy't kontinulearre wurken net foltôge.\nAs in studint yn in kombinaasje fan 3 ûnfolsleine en / of nerons yn in healjierrige perioade feroaret, dan soe de studint nedich wêze om in sneonskoalle te tsjinjen. Nei't se in sneonskoalle bedoeld hawwe, soe it resultearje, en se hawwe 3 noch ûnfolslein / nullen hawwe foardat se ferplichte binne om in oare Saturday School oan te tsjinjen.\nDit soe op 'e ein fan elke healoere weromsette.\nBiede learlingen mei ekstra helpmiddels oer opdrachten\nElk studint dy't ekstra help nedich of ûnderstjoeren op opdrachten kin frijwol yn 8 oere komme om dizze help te krijen. Learlingen moatte dit inisjatyf nimme.\nAs in studint net is , soene se ferplicht wurde om de dei te fertsjinjen dat se yn 'e 8e oere weromkommen binne. Dit soe ekstra tiid jaan om de assigningen te krijen en har te foltôgjen, dus is der net sa folle thús te dwaan.\nDe studint soe ferplicht wurde om har opdrachten de moarnen te sammeljen dy't se weromkomme.\nNei it krús referenzearjen fan steatsprotestoaten en / of oare evaluaasjeprogramma's, koe in lytse groep studinten selektearre wurde om twa dagen yn 'e wike te heljen om har lêsnivo of mathnivo te ferbetterjen. Dizze studinten wurde periodyk beoardiele om harren foarútgong te kontrolearjen. Ienris berikke se har grade-nivo, dan wurde se op dat gebiet ôfstudearje. Dit diel fan it programma is bedoeld om studintenfeardichheden te jaan dy't se fiele en dat nedich binne om suksesfol yn math en lêzen te wêzen.\nPremise: Studinten wolle frjemd út 'e skoalle komme. Dit programma leveret in stimulearring foar studinten dy't op syn minst in 70% yn alle subsydzjes bewarje.\nDe yntervinsje fan Fêste freed is ûntwikkele om learlingen te motivearjen om har klassifikaasjes boppe in 70% te hâlden en ekstra helpferliening foar dy studinten te jaan dy't lessen ûnder 70% hawwe.\nFêste freedten foarkommen op in bi-wikenbasis. Op Fast Friday soe ús deistige klasseplan ôfkoarte wurde fan it tradysjonele skoalplan om in betiid ôfwikseling folgje te linnen. Dizze privileezje soe allinich útwreide wurde oan learlingen dy't heger binne fan 70% of boppe.\nLearlingen dy't mar ien klasse hawwe wêr't se ûnder 70% binne, soe ferplicht wêze om nei koken te bliuwen allinich foar in koarte tiid, wylst se ekstra helpferliening krije yn 'e klasse dy't se stride. Learlingen dy't twa of mear lessen hawwe wêrby't se ûnder in 70% hawwe moatte ferplicht wurde om te bliuwen oant de normale ûntwerpstiid, wylst se ekstra helpferliening krije yn elke klasse dy't se stride.\nYnklusion - Sawol in edukative praktyk en in edukative filosofy\nBehaviorale en emosjonele disorders yn spesjale oplieding\nWat binne de Pros en Cons of Charter Schools?\nEvaluaasjerapport, it dokumint dat identifisearret in spesjale Ed-studint\nBesluten konflikten mei âlden, paragrafen, en bestjoerders\nHoe't te witten is as Teaching is it rjocht foar jo\nHokker learers moatte nea sizze of dwaan\nPosityf Behavior Support for Classroom Success\nOarsprong fan libben teoryen\nIn ferhaal fan it libben fan frou Mary Jemison\nWat binne de 4 grutste gassen yn 'e ierde' s atmosfear?\nQuiz oer Dr. King's "Ik haw in Dream" praat\nPygmalion - aksje ien\nDe oarsprong fan lollipops\nAmerikaanske Revolúsje: Slach by Cooch's Bridge\nOldowan Tradition - Humankind's Earste stien ark\nPerl array chop () en chomp () Function - Quick Tutorial\nIt brûken fan 'e wurden "hjir" en "dêr" korrekt by it sprekken yn it Spaansk\nLas 100 fertsjinwurdigje dy't spesjale mear grienkaarten (tarjeta residencia)\nBinne Newspapers Dead of oanpassen yn 'e tiid fan digitale nijs?\nDe Fjouwer Mitzvot fan Purim\n25 Britske âlde stylisearre reizen dy't de minsken net echt leauwe\nChristian Teen Honesty Quiz: Hoe wierheid is jo?\n"Giant Python yn 'e Reade See" is in scam\nHoe spylje de Murphy Bet yn Golf\nPresidintele salarjen troch de jierren


“Alternatyf, hear”, seit mefrou Van Dam. Ik sjoch har oan. In lyts bytsje ferbjustere. Ik bin der no, hast tritich jier letter, net iens wis fan oft ik wol tank sein haw. De dosinte skiednis makket my, in learling in komplimint, mar net oer in goed beäntwurde fraach of knap makke toets. It is in komplimint foar myn klean. Soks komt op dizze kristlike skoallemienskip net in soad foar. De dosinten binne wat oan de stive kant. Deeglik.\nDat mefrou Van Dam in soarte fan fjirde wand trochbrekt en in persoanlike opmerking nei in learling makket, kin ek hast allinnich fan har komme op dizze skoalle. Mefrou Van Dam is ommers nij op skoalle, in stik jonger as de measte dosinten, wat flotter en krekt wat … wat oars. In soad swarte klean, se koe har hier wolris fervje en docht my altiten wat tinken oan presintatrises fan de VARA-tillevyzje.\nIt komplimint fan de skiednislearares komt oan ‘e ein fan in spannende dei. Ik haw in swart kolbert oan en ik haw it oan boppe in t-shirt en spikerbroek. De spikerbroek sjocht men wol mear op skoalle, mar altyd mei ienfâldige truitsjes of hemden. Kristlik. Net ien rint hjir yn in kolbert. Sil ik kommentaar krije, útlake wurde? Ik bin sechstjin. Ik sit yn HAFU 5.\nNei de skiednisles. Ik pak myn skoaltas fan de grûn en rin mei de oaren nei de doar fan it lokaal. In klopke op it skouder. Ik sjoch om. Mefrou Van Dam stiet efter my.\n“Dat kolbert stiet dy goed. Do falst der hjir wol mei op, mar it stiet dy goed. Alternatyf, hear”.\n“It is net mooglik te libjen sûnder te sûndigjen.”\nDe sneinsskoallelearaar lit even in stilte falle, om it ta us trochkringe te litten.\n“It is net mooglik te libjen sûnder te sûndigjen. Tink der mar ris oer nei, hoe maklik it is om eat te dwaan dat net heart. In bytsje snobbersguod pakke wylst dyn mem dy dat ferbean hat, of in grutte mûle as dyn heit seit datst op bêd moatst. Sûndigje is samar gebeurd. Tink der mar ris oer nei: de ofrûne wike hawwe jim allegear wolris in kear sûndige, is ’t net?”\nIk tink der even oer nei, want dat wurdt fan my frege. It is fansels wier wat der sein waard, sûndigje is samar gebeurd, mar fan de oare kante, ik kin net echt wat betinke dat ik ferkeard dien haw, de ofrûne wike. Ik bin sân.\nIt bernstje rjochts fan Omke Cornelius – it wie net in broer fan heit of mem, mar alle folwoeksenen yn tsjerke wiene ‘omke’ of ‘muoike’ – is as earste oan bar. Yn it lytse keammerke op de twadde ferdjipping fan it tsjerkegebou fertelt de iene nei de oare in ferhaaltsje oer eat dat net doge fan de ofrûne wike. In stomp oan in bern op skoalle, letter thúskomme as ôfpraat wie, omke Cornelius krijt fan elkenien gelyk. It is net dat ik him net gelyk jaan wol, mar ik wit it wier net.\nRumoer. De tsjinst foar de folwoeksenen is dien, minsken komme de grutte seal ut. Ik sil net mear oan bar komme. Omke Cornelius beëiniget de sneinsskoalle mei in koart gebed.\nSneintemoarns, kertier foar njoggenen. Heit moat iepenje. Dat betsjut de doarren fan tsjerke fan ’t slot, it stek efter by it parkeerplak iepenje, winterdeis de kachel oan en de Bibel iepenlizze op it plak der’t aanst de foargonger by de iepening fan de tsjinst, it bibelwurd fine kinne moat.\nIk rin mei heit troch it lege gebou. Oars rinne der twa-, trijehundert minsken, wurdt der songen, bidden en preekt. In leven fan komsa. No is it stil nuvere stil yn it Hûs fan God. Heit rint de grutte seal yn en ik rin mei, nei it altaar. Heit hat in amt yn tsjerke. Heit is diaken. Lykas alle oare amtsdragers hat er derom alle sneins ins swart pak oan, mei wyt oerhimd en in swarte das. Reservoir Dogs, soene wy no sizze.\nIk sjoch om my hinne nei de hege wite muorren mei de houtene lambrisearring dy’t heger is as in folwoeksen man. De lege banken lykje weagen op in see fan blank hout. Ik sjoch nei boppe, nei it balkon, der’t heit en mem altyd sitte. Sels sit ik foar yn tsjerke, yn it bernekoar. Ik bin njoggen.\nOan de efterkant fan it altaar sitte twa doarkes. Oan de iene kant steane in karaf en gleskes. Heit freget oft ik de karaf meinimme wol en mei wetter folje kin. In eare. Aanst sille de foargonger en de prysters drinke fan myn wetter as se in drege mûle krije fan ’t preekjen. As ik werom kom hat heit de seis grutte sulveren bekers op it altaar set. Ut it kastke pakt er in doas, fol mei flintertinne, ouweltsjes fan ytpapier. Elk ouweltsje hat trije dripkes wyn: bôle en wyn. Us heit lit it lichem en bloed fan Jezus ut de doas yn de sulveren bekers rûgelje.\nIk kin net sliepe. Lis op bêd mei myn antlit nei de muorre, net nei it rút. Ik twifelje. Doch ik it wol goed, bin ik wol in bern fan God, is myn leauwen wol grut genoch? Ik doar net nei it rút te sjen, haw it dekbêd stoef oer de earen lutsen en prakkisearje. Wêrom bin ik sa bang? Wêrom kin ik net bliid wêze by de gedachte oan de werkomst fan Jezus? Alle sneins wurdt it yn de tsjerke ferkundige: de Heer kin elk momint weromkomme! It kin no net lang mear duorje! Hy komt op in wolk, ‘als een dief in de nacht’! De moanne sil read as bloed kleurje! Der sil ‘bazuingeschal’ wêze en wy sille, om’t wy ommers de útferkorenen binne, Jezus troch de loft temjitte fleane!\nAlle jûns wurd ik achte om foar it sliepen gean, om de werkomst fan Jezus te bidden. Mar ik wol it noch net. Fyn it fierstente spannend, fleane troch de loft. Ik bin bang dat ik oh sa kjel wurdt fan it bazuingeschal en fan in lûde stim dy’t midden yn de nacht ropt: ‘Kom tot mij, gij allen die uitverkoren zijt’. Ik twivelje. Ik bin der noch net klear foar. Ik bin noch mar tsien.\nWy ride nei Amersfoort: de foargonger en ik. Ik laitsje beleefd om in grapke fan de foargonger dat skiep twa koarte en twa langere poaten hawwe, om’t se oars net op de seedyk stean kinne. Wy binne ûnderweis nei de apostel, it haad fan de tsjerke yn Nederlân. In hjoeddeistige apostel is de wjergader fan ferneamde Bibelske figuren as Johannes, Mattheus en Paulus. Manlju dy’t de Hillige Geest oan gewoane minsken oerdrage kinne, lykas de earste apostelen diene mei Pinksteren. Manlju dy’t sa ticht by God steane dat alles wat hja sizze fan God fia de Hillige Geest harren yn de mûle lein wurdt.\nIk bin by de apostel yn útnoege mei nochris fiif oare bern út oare parten fan Nederlân, om’t wy ynkoarten belidenis dwaan sille. Wy binne fjirtjin. Wy hawwe de lêste twa jier les hân, kategisaasje, om ús ta te rieden op it ûnthjit oan God en de tsjerke, dat wy trouwe tsjerkeleden weze sille. Dat ik útferkaezen bin foar dizze besite is in eare. Blykber doch ik wat goed, want fan alle hûnderten bern dy’t mei Palmpeaske belidenis dwaan sille, bin ik ien fan de seis dy’t útkeazen is. Ik bin in bern fan God, ree om selsstannich lid fan de tsjerke te wurden en ferantwurdlikheid te nimmen foar myn hâlden en dragen as útferkorene. Frommer as no, sil ik net wurde. Nei ôfrin fan it petear wurdt der in foto makke fan it selsskip, dy’t it folgjende jier op de kalinder komt dy’t tsjerke útjout.\nAlle bern dy’t belidenis dien hawwe binne ‘jongerein’ foar de tsjerke. Al dizze jongerein komme ut hiel Nederlân nei de IJsselhallen yn Swol foar in lanlike jongereinstsjinst. It is de earste kear dat ik sa’n soarte fan spektakel meimeitsje sil. Hoewol’t ik yn Ljouwert net lid fan it koar bin, haw ik betocht dat ik yn it gelegenheidskoar fan dizze dei meisjonge wol. Op in feestdei as dit, wurde de koarleden achte om yn swart/wyt te kommen. De froulju in swarte rok mei in wite blûse, de manlju as Men in Black. Thús haw ik myn swarte broek en wite hemd oandien. Der komt in swarte das by, mar gjin swart kolbert. Dat haw ik net. Net nedich en fierstente djoer foar die iene kear datst yn in koar sjongst, fine heit en mem. Us mem pakt in swart spencer, in truike sûnder mouwen.\n“Sjochst der kreas út”, seit se.\nYn de IJsselhallen sitte hûnderten, in pear tûzen jongerein. Tusken de stuoltsjes troch rin ik nei it plak yn de hal dêr’t it koar sit en sykje mei myn wite mouwen in plakje tusken jongens dy’t wol swarte jaskes oan hawwe. Ik sjoch de blikken fan de oaren wol. Gjin kolbert. Ik sil wol opfalle, mar it jout mei neat, want ik bin in bern fan God! Ik sûndigje net, us heit is diaken, ik bid elke jûn om de weromkomst fan Jezus, ik haw by de apostel op besite west en ik sjoch der kreas út! Ik bin hjir om te sjongen.\nIn klopke op it skouder. Ik sjoch om. In amtsdrager yn swart pak stiet efter mei. Hy freget oft ik in oar plak sykje wol, want dit is it koar en der pas ik sa net yn.\n“Ja, mar ik bin hjir om te sjongen”, sis ik sûnder oertsjuging.\nDe man trúnt oan: “Dit is it plak foar de koarleden dy’t in swart jaske oan hawwe en ik wol graach dat jo in oar plak sykje tusken de jongerein dy’t net yn it koar sitte.”\nIk pak myn koarboek fan de grûn en rin mei de man nei efteren yn de seal, dy’t no sa fol is dat ik de hiele seal troch moat, foar it each fan tûzenen ‘broeders en zusters’, ear’t ik in plakje fyn.\nNei ôfrin fan de tsjinst rin ik nei de bus dy’t ús nei Ljouwert werom ride sil. Underweis nei de bus komme guon bekenden op my ôf. Elkenien wol witte werom’t ik ‘en plein public’ út it koar helle waard en earne oars sitte moast. As ik it útlis is der lilkens by de oaren, mar der binne der ek dy’t freegje oft ik net in swarte trui haw, dêr hie’k faaks net sa mei opfallen.\nIen kear thús brekt in stoarm los. Heit en mem binne lilk. Tige lilk. Heit bellet mei guon minsken fan tsjerke en minsken belje ús. Der komme minsken by ús del om der oer te praten, lykas omke – in echten ien – dy’t yn in ferhit petear freget oft hy in swart kolbert foar my keepje moat. Mem ontploft. It giet net om it jild, wy kinne wier wol in jaske betelje, it giet oer hoe beskamsum ik behannele bin.\nDat fertelt se ek oan in hege amtsdrager dy’t ús in pear dagen letter thús opsiket. De hege funksje en de besite oan hûs jout oan hoe grut de rel wurden is. De man besiket de saken del te bêdzjen. Alle begryp dat wy lilk binne, it hie grif ek oars kind, mar ja, men wol graach fan hegerhân dat in koar der perfekt utsjocht, dat fine wy ek moai, dochs? Is der ferlet fan in bydrage fan tsjerke oan in jaske?\n“It giet net om it jild. Hy woe sjonge en hy seach der kreas út”, seit mem, mar der hinget in kompromis yn de loft: spitich dat it sa gien is en der komt in kolbert.\n“Mar dan wat oars…”, seit us heit.\nIk sjoch fernuvere op. Is der noch mear te bepraten?\n“Gean do mar nei boppe”, seit us mem.\nIn jier lang hat der in kalinder fan tsjerke op myn buro stien, mar nei dat jier is der net wer in nijen ien kaam. Yn de kast hinget in swart kolbert, mar ik haw it nea oanhân. Heit hat syn amt fan diaken dellein. Ik gean net mear nei jongereinsgearkomsten yn tsjerke. Ik sit op myn keamer, harkje nei popmuzyk. Yn myn hannen haw ik in Greatest Hits LP fan Simon en Garfunkel. Beide manlju hawwe in kolbert oan. Simon mei in hemd, mar gjin das. Garfunkel hat in t-shirt ûnder syn kolbert.\nPublisearre yn Ensafh nr.4, augustus 2015


Krêft fan de presidint John Fitzgerald Kennedy door Willem Tjerkstra\nKrêft fan de presidint John Fitzgerald Kennedy\nKrêft fan de presidint John Fitzgerald Kennedy is it njoggende boek yn de rige fan In Fryske Odyssee. Dêryn is it libbensferhaal fan Bouke Blomhof opnommen, boer oan de Fluezen by It Heidenskip. Dit ferhaal is in ûnderdiel fan tal fan oare ferhalen, libbensbeskriuwings, mytyske teksten, novellen en romans, dy't allegear in relaasje hawwe mei it libben fan de haadpersoan.\nBeschrijving Krêft fan de presidint John Fitzgerald Kennedy\nKrêft fan de presidint John Fitzgerald Kennedy is it njoggende boek yn de rige fan In Fryske Odyssee. Dêryn is it libbensferhaal fan Bouke Blomhof opnommen, boer oan de Fluezen by It Heidenskip. Dit ferhaal is in ûnderdiel fan tal fan oare ferhalen, libbensbeskriuwings, mytyske teksten, novellen en romans, dy't allegear in relaasje hawwe mei it libben fan de haadpersoan. De grutte roman oer de Blomhofs is de reade trie dy't troch it gehiel rint.\nYn Mei it Mystearje, Mei Russyske Mystearjes, It Godsmystearje, Mysterieuze krêften, Bertekrêft en Krêftfjfjilden wurdt it libben fan Bouke beskreaun fan syn bernejierren ôf (1944) oant en mei 1986.\nFan in keninklik ferline is de earste roman yn In Fryske Odyssee. It ferhaal fan de swarte slaven giet oer yn dat fan de yndianen, dy't yn de rin fan de njoggentjinde iuw harren rjochten ferlearen.\nYn Krêft fan de presidint, de twadde roman yn de rige, wurdt it boeiende libben, it ynspirearjende presidintskip en de tragyske dea fan John Fitzgerald Kennedy ferteld. Yn syn lêste libbensjier makke er noch mei hoe't Martin Luther King de swarte befolking foargong op 'e wei nei gelikense rjochten.


Simson - Wikipedy\nSimson op in wurk fan Valentin de Boulogne (1630)\nSimson (Hebrieusk: שמשון) is in Bibelsk persoan. Syn ferhaal begjint mei syn berte yn it haadstik 13 en einiget mei syn spektakulêre dea yn haadstik 26 fan it bibelboek Rjochters. Tweintich jier lang soe Simson rjochter wêze fan de Israeliten.\nIt ferhaal neffens it Alde Testamint[bewurkje seksje | boarne bewurkje]\nSimson yn 'e trêdmûne nei't de Filistinen him finzen nommen hiene op in oaljeskilderij fan Carl Bloch (1834–1890)\nNeffens it Alde Testamint waard Simson berne yn in tiid dat de Filistinen oer de Israeliten hearsken. Syn heit Manoäch wie fan de stam fan Dan en troud mei in ûnfruchtbere frou. Op in dei ferskynde in boadskipper fan God oan dizze frou, dy't har tynge die dat hja in soan krije soe. De frou krige de opdracht om gjin wyn, sterke drank en ûnrein iten mear te nimmen en ek mocht hja it hier fan har soan net ôfknippe. Simon's foarornearring wie nammentlik in nazireeër te wêzen, in oan God wijd persoan, dy't de Israeliten helpe soe om harren fan it jûk fan de Filistinen te ûntdwaan. Simson stie bekend om syn ynoarme fysike krêft en dy krêft bleau sa lang as syn hier net ôfknipt waard.\nAs Simson troud mei in Filistynske frou en Simson op de brulloft oan de Filistynske gasten in kryptysk riedsel jout, ûntfytmannet syn frou him it andert en jout dat troch oan de Filistinen. Simson wurdt troch it ferried sa lulk as in sage. Hy ferslacht dan tritich Filistinen en klaait har út om mei de klean de beleaning foar it andert betelje te kinnen. Terloarsteld beslút Simson dêrnei werom te gean nei syn âlders. Mar nei in skoftke giet Simson werom nei syn frou. As Simson dêr fernimt dat syn skoanheit syn frou oan in oar jûn hat, ferniet hy út wraak de rispinge fan de Filistinen troch baarnende fakkels oan de sturten fan hûnderten foksen te binen en se troch it boulân en de hôven mei fruchtbeammen te jeien. De Filistinen hearre wa't en wêrom harren dit oandien is en deadzje dêrnei Simson's skoanheit en frou.\nJimmeroan hat Simson it oan de stok mei de Filistinen. Ienris liet Simson him willich yn 'e boeiens slaan troch manlju fan syn eigen folk, dy't him dêrnei meitôgen nei de Filistinen. De Filistinen wiene optein doe't hja Simson sa helpleas seagen, mar doe't de boeiens fan him ôffoelen en Simson in kaak fan in ezel wist te bemachtigjen wie it gau dien mei de feestfreugde. Simson sloech mei de kaak mar raak om him hinne en wist in mannichte fan wol tûzen man te ferslaan. In oare kear, doe't de Filistinen yn Gaza mienden Simson ynsletten te hawwen yn harren stêd, wist Simson de doarren fan de stedspoarte út de hingsels te skuorren om se dêrnei te ferslepen nei in berch by Hebron.\nSimson stjert mei de Filistinen\nSimson's ûndergong wurdt de Filistynske frou Delila. Hy kriget har leaf en hja makket misbrûk fan it fertrouen dat Simson yn har stelt. Hieltiten wer freget Delila as sy by him leit wêr't syn krêft dochs wei komt. Simson jout ynearsten gjin belies en spjeldet har wat op de mouwe. Mar Delila jout likemin belies en freget jimmeroan wer hoe't ik komt dat Simson sa sterk is. Op 't lêst jout Simson it oer en ferklapt er dat it ferlies fan syn hier ek it ferlies fan syn krêft betsjut. Delila warskôget de Filistinen en wylst Simson sliept knipt hja him syn frissels ôf. As Delila dan ropt "Simson, de Filistinen oer dy" is Simson machtleas en wurdt er oermastere. De Filistinen stekke him de eagen út en wurdt nei Gaza brocht, dêr't Simson syn libben slite moat troch lange dagen yn in trêdmûne te wurkjen.\nAs de Filistynske foarsten op in dij in grut offerfeest yn de timpel organisearje, liket it har in moai idee om Simson der foar it fermaak by te heljen. De bline Simson wurdt dan ophelle en kriget in plak tusken twa pylders fan de timpel. En wylst de Filistinen yn de stiiffolle timpel feestje, muzyk meitsje en de spot mei Simson driuwe, lit in slaaf Simson de pylders befiele. Dan freget Simson de Heare noch ienris syn âlde krêft werom te jaan om te stjerren mei de Filistinen. Hy giet tusken de pylders stean en triuwt mei alle krêft de pylders útinoar. De timpel ferliest syn stabilens, begjint te kreakjen en te triljen en wylst te pylders omfalle komt it dak op de feestende mannichte del. Mei de Filistinen stjert Simson.\nSimson wurdt letter troch famylje út it pún weihelle. Syn lêste rêstplak kriget Simson yn it grêf fan syn heit, dat earne tusken Soara en Esjtaöl leit.\nBibelboek Rjochters, haadstikken 13-16.\nBerjocht oer it mooglike plak fan de timpel dy't Simson neffens de Bibel feneatige\nOfbylden dy't by dit ûnderwerp hearre, binne te finen yn de kategory Samson fan Wikimedia Commons.\nOpfrege fan "https://fy.wikipedia.org/w/index.php?title=Simson&oldid=1054800"\nPersoan berne yn de 12e iuw f.Kr.\nDizze side is it lêst bewurke op 6 nov 2021 om 01.09.


5 oanhâldings nei sjitpartij | Omrop Fryslân (advertinsje)\n5 oanhâldings nei sjitpartij 21 feb 2008 - 17:10\nDe plysje hat al 5 fertochten fan 'e sjitpartij yn de Westereen oanhâlden. Dit nei oanlieding fan in rúzje op strjitte yn 'e nacht fan woansdei op tongersdei wêrby't ferskate kearen sketten is tusken twa groepen. Net ien waard rekke troch de kûgels. De fertochten hiene spul krigen mei in man (35) fan de Westereen en in frou (25) út Ljouwert en noch in Westereender. Se waarden op strjitte bedrige troch de fertochten en slein.\nKorreksje meldeLês foarTrefwurden: argyfView the discussion thread.Diel dit berjocht op: 21-02Stroetinga wint 25 km Kuopio 21-02ACP: net akkoart mei Ter Horst Besjoch ek...


Entomolooch: “Libben op Mars ûntdutsen” | It Nijs\nnovimber 23, 2019 09:43\nMarsrover Curiosity besiket antwurd te jaan op dy iene fraach: wie libben op de reade planeet ea mooglik? Oant hjoed moat de Marsrover ús it antwurd skuldich bliuwe. Mar neffens in Amerikaanske entomolooch is it bewiis foar libben al lang fûn. Op ferskate foto’s fan Marsrovers binne neffens William Romoser de kontoeren fan ynsekten te sjen.\nRomoser bestudearre in jiermannich foto’s fan de reade planeet. Op dy foto’s seach er ferskate foarbylden fan foarmen dy’t in protte op ynsekten en reptilen lykje. Neffens de ûndersiker hat er sawol fossilen as libbene bisten op de foto’s sjoen. “Ea wie en is noch hieltyd libben op Mars”, seit Romoser. “Der is in dúdlik ferskaat ûnder de ynsektefauna op Mars dy’t in protte skaaimerken fertoane en te ferlykjen binne mei de ynsekten op ierde. Tink bygelyks oan de oanwêzigens fan wjukken en de opbou fan de poatsjes.”\nNeffens de ûndersikers fleane der bistkes op de reade planeet om dy’t in protte tinken dogge oan ierdske bijen of holders. Op in stikmannich foto’s lykje dy te skûljen of har te nêsteljen yn grotten. Op in oare foto is neffens Romoser sels in fossyl te sjen dat op in slang liket.\nDer is ek in mooglikheid dat de foarmen dy’t Romoser as ynsekten sjocht, gewoan in heapke rotsen binne. Mar wa wit hat Romoser it dochs by de goede ein. Oft dat sa is, sil de nije Mars 2020-rover ûndersykje moatte. De rover sil ôfreizgje nei de Jezero-krater om dêr nei spoaren fan (earder) libben te sykjen.\nBoarne: Scientias.nl/University of Ohio\nWittenskippers fine remeedzje foar klimaatferoaring Wer nij bewiis foar klimaatferoaring troch minsklik hanneljen Gjin stekmich, gjin malaria: bysûnder eksperimint yn Burkina Faso Heimsinnige magnetyske pulzen ûntdutsen op Mars